Ringankan Beban Insan Yang Memerlukan Dengan SocioBiz Oleh Alliance Islamic Bank

Ketika kita semua sedang menikmati pelbagai juadah enak untuk berbuka puasa, pernah tak kita terfikir kemungkinan ada insan lain yang mungkin hanya makan sekadar untuk mengalas perut?

Begitulah yang dilalui oleh keluarga Puan Aishah berusia 36 tahun yang kini menetap di Pasir Mas, Kelantan bersama 3 orang anaknya dan salah seorang daripada anaknya adalah insan kurang upaya.

Walaupun suaminya, Encik Mustopha bekerja sebagai buruh binaan, pendapatannya ternyata tidak mencukupi kerana upahnya hanya akan dibayar mengikut hari pekerjaan yang tidak menentu.
Oleh itu, Puan Aishah telah memulakan perniagaan kerepek dan kuih-muih secara kecil-kecilan demi membantu suaminya. Namun, dek kerana barangan dan peralatan yang terhad, Puan Aishah hanya mampu mengeluarkan produknya dalam kuantiti yang sedikit.

Pada 27 April yang lalu, Puan Aishah dan keluarga menerima sinar baru dalam kehidupan mereka apabila SocioBiz oleh Alliance Islamic Bank  yang diwakili oleh Encik Mohammad Shidek Nazaran, Ketua Jabatan Syariah Alliance Islamic Bank dan wakil Yayasan Noor Al-Syakur (YANAS) berkunjung ke rumah mereka untuk menghulurkan bantuan.

Kini, Puan Aishah bagai mendapat semangat baru apabila barang dan peralatan diinginkan untuk perniagaannya seperti ketuhar, kuali besar, pengisar dan pelbagai acuan kuih telah diperolehi.

Apa itu SocioBiz oleh Alliance Islamic Bank?

Untuk pengetahuan korang, SocioBiz oleh Alliance Islamic Bank  adalah sebuah platform pendanaan patuh syariah yang dilancarkan pada Mei 2019. Jadi, SocioBiz memberi peluang kepada korang membantu insan lain dengan misi untuk memberikan perubahan positif dalam kehidupan mereka, terutamanya daripada segi ekonomi dan taraf hidup.
Selain itu, SocioBiz juga bertujuan untuk membantu insan yang memerlukan dengan mempersiapkan mereka dengan sumber dan kemahiran yang sesuai. Kiranya, mereka nanti akan lebih bersedia untuk memulakan perniagaan atau memperbesarkan perniagaan sedia ada.

Apa ciri-ciri istimewa SocioBiz?

Penerima akan menerima jumlah keseluruhan kutipan sumbangan (100% daripada jumlah sumbangan)
Alliance Islamic Bank memastikan semua kempen akan menerima sumbangan terus daripada pihak bank
Alliance Islamic Bank akan memadankan sumbangan bank dengan sumbangan yang diterima dari orang ramai (RM 1 setiap RM 1)
Penerima sumbangan dikenalpasti oleh rakan kerjasama Alliance Islamic Bank, iaitu Yayasan Kebajikan Negara (YKN), Pertubuhan Kebajikan Islam Malaysia (PERKIM) dan Yayasan Noor Al-Syakur (YANAS)
Penyumbang layak menerima resit pelepasan cukai bagi sumbangan yang dibuat kepada kempen yang dilancarkan (resit akan dikeluarkan oleh rakan kerjasama Alliance Islamic Bank)

Nak tahu lebih lanjut mengenai program SocioBiz oleh Alliance Islamic Bank? Mudah je, klik di laman sesawang rasmi SocioBiz.
Semoga dengan program inisiatif daripada pihak  SocioBiz oleh Alliance Islamic Bank ini, penerima sumbangan boleh meningkatkan taraf kehidupan mereka dan seterusnya menaiktaraf kehidupan masyarakat dengan menyumbang kepada insan yang memerlukan.


Risau Anak Disentuh, Si Ibu Guna Teknik Tampal Notis Di Dahi Bayi

Menjadi lumrah dalam kalangan ibu sudah semestinya risau jika anak-anak jatuh sakit. Tambah pula dalam musim perayaan ini sudah pasti ramai dalam kalangan tetamu yang datang ke rumah ingin menyentuh dan mencium khususnya jika ada bayi di dalam rumah. Risau juga!
Oleh itu, viral di laman Tiktok apabila seorang ibu menggunakan teknik menampal notis di dahi anaknya. Notis apa tu?

Baca juga: Mak-Mak Nak Menyusu Dengan Botol Atau Direct Semasa Raya?
RISAU ANAK DISENTUH, SI IBU GUNA TEKNIK TAMPAL NOTIS DI DAHI

Menerusi perkongsian video seorang wanita dengan nama pengguna @efadina di laman Tiktok, dia yang gusar sekiranya ramai masih tidak faham akan situasi tersebut mengambil inisiatif sendiri demi keselamatan anaknya. Dalam perkongsian itu, ibu ini yang membawa bayinya keluar berjumpa orang ramai menggunakan teknik menampal notis kecil di atas dahi bayinya.

Dalam perkongsian video yang berbeza, Efadina turut menulis pada kapsyen dan berkata, sekiranya apa-apa berlaku kepada bayinya, hanya dia seorang yang akan menanggung susah payah untuk merawat anaknya itu.
Kerana kalau bayi sakit, adakah yang mencium akan tolong jaga dan ubatkan berubat?

Jelas sekali taktik tersebut membuahkan hasil selepas orang luar yang geram melihat bayi berkenaan tidak lagi sesuka hati menyentuhnya tanpa keizinan. Tambahnya lagi, kini dia lebih yakin untuk membawa cahaya matanya itu bersiar-siar di luar.

 @efadina
tulisin apalagi yaa bund? 😝 || #fyp #bayi #bayitiktok #bayiviral
 ♬ original sound – efadina – efadina

‘IDEA BAGUS..’
Ketika artikel ditulis, perkongsian tersebut telahpun mendapat jumlah tontonan lebih 1 juta, dan 38 ribu tanda suka. Menjengah ke ruangan komen, rata-rata netizen memuji usaha yang diambil ibu muda tersebut. Dalam pada itu, ramai juga yang sempat berkongsikan pengalaman yang hampir sama.

Sumber: Tiktok @efadina


Risau Anak Sukar Menyusu, Ibu Ini Kongsi Kisah Anak Alami Masalah Tongue-tie

Seorang ibu pasti risau sekiranya berat badan anaknya tidak bertambah walaupun telah menyusukan anak dengan susu badan secara eksklusif.
Lebih merisaukan hati seorang ibu apabila bayi mereka seperti sukar untuk menyusu secara langsung dari payudaranya.

Ikuti pengalaman Puan Nurul Izzati yang telah berkongsi kisahnya di Facebook beliau tentang anaknya yang mengalami masalah tounge tie atau tali lidah pendek.
Selalu paksa untuk minum susu, rupanya anak mengalami masalah tounge-tie.
Haritu terbaca orang share tentang tongue-tie & tak sangka anak sendiri menghadapinya.

Mama mintak maaf sbb paksa-paksa Adam minum susu. Kadang-kadang sampai guna syringe nak bagi susu punya pasal.

Sebab Adam susah sangat nak minum susu. Kurang sangat-sangat minum susu. Mama takde pilihan, mama cuma risau.
Walaupun Adam minum susu badan tapi Adam taknak direct feeding, jadi mama memang bagi botol je untuk Adam minum. (Perah susu dan bagi botol) mama tak kesah jadi EP mom (ibu yang bagi susu badan tapi melalui perahan bukan secara direct feeding) asalkan Adam membesar dengan susu ibu.
Mama jadi EP mom sejak Adam 4 bulan lagi. Waktu tu Adam demam dan kurang minum susu. Mama mula ajar guna botol. Mula-mula Adam memang tolak botol. Nangis2-nangis Adam taknak.
Tapi mama bagi jugak sbb waktu tu Adam tolak botol dan juga direct feeding (menyusu badan) jadi mama takde pilihan waktu tu demi memastikan Adam cukup air dalam badan sebab demam tinggi.
Tapi lepas Adam baik demam, mama cuba bagi menyusu badan dan waktu ni Adam mula taknak langsung.
Dipendekkan cerita, bermula lah perjalanan mama sebagai EP mom sehingga sekarang Adam 8 bulan dah. Alhamdulillah.
Bila Adam kurang minum susu, memberi kesan pulak pada berat badan dia. Memang naik sikit je setiap bulan. Setiap kali checkup kat klinik, mama berzikir jela tengok berat Adam naik sikit sangat.
Taktau nak buat mcm mana lagi. Dalam hati mama, janganlah doc/nurse mintak topup dengan susu formula sebab risau mama punca adam tak naik berat (punca susu ibu) alhamdulillah nurse dan doc adalah yang support breastfeeding jadi mereka cuma suggest kerapkan bf (masa tu Adam belum start solid food).
Mama pekakkan telinga je bila ada orang tegur Adam keciknya? Minum susu ibu ke? Anak I ni tak larat nak dukung…(punya la berat anak dia) Hmm. Mama buat taktau je.
Walaupun kadang-kadang mama balik menangis kat ayah. Terima kasih ayah tak pernah give up. Mereka tak faham…takpe semoga anak mereka membesar dengan sihat kan Adam?
Sampai lah semalam, setiap kali feeding mesti Adam macam meronta-ronta, taknak menyusu.
Sampai banyak kali mama terfikir “tak sedap ke susu mama” dan beberapa kali jugak mama terfikir nak bagi susu formula (kot-kot lah ini je caranya adam nak susu) tapi cepat-cepat istighfar.
Ingat balik, susu ibu ni anugerah Allah paling banyak khasiat untuk anak. Mana mungkin tak sedap. (Ye ke) Huhuhu.
Beberapa hari lepas, terbaca status seorang hamba Allah ni berkenaan anaknya yang ada tongue tie.
Khusyuk saya baca. Semua yang dia tulis berkenaan anak dia, sama sejibik macam Adam.
Maka naluri seorang ibu ni, bagitau suami. Jom kita bawa Adam gi hospital nak? Esoknya zasss terus gi Pusrawi KL.
Jumpa doc kanak-kanak kat Pusrawi, macam biasa cerita masalah Adam pada doc. Doc check tekak Adam dulu kot-kot tekak ada masalah lain. TAKDE. Terus suami tanya doc, cuba doc check ke dia ada tongue tie?
Nak tau doc cakap apa? Doc tanya,”Mana awak tau pasal tongue tie?”
Hahahaha taktau kenapa dia tanya. Mungkin sebab benda ni rare cases kot. Tak banyak yg terjadi kes macam ni.
Dipendekkan cerita lagi, doc check dan sahkan “ada sikit tongue tie dia ni” tapi doc cakap dia bukan pakar bidang tu & dia tak boleh buat apa-apa.
So doc set kan another appointment dengan seorang lagi doc pakar bedah kanak-kanak keesokan harinya.
Kami balik rumah dengan perasaan bercampur baur. Rupanya-rupanya inilah sebab Adam taknak menyusu. Sedih sangat.
Rasa sedih sebab selalu paksa-paksa Adam minum susu, taktau pun dia sendiri tak puas menyusu.
TONGUE TIE
Secara ringkasnya, tongue tie ni dia macam ada satu “tali” yang mengikat lidah (dari bawah lidah) dan kesan daripada ni buatkan lidah baby jadi pendek.
Effect dia, baby sukar nak menyusu/tak puas menyusu dan menghasilkan bunyi berdecit ketika menyusu dan kemungkinan akan menganggu proses percakapan dan pertumbuhan gigi baby.
Dari apa yang doc bagitau, tongue tie ni akan hilang sendirinya bila baby dah besar. Tapi sebagai mak, tak sanggup rasanya tengok anak taknak menyusu, tak puas menyusu dan sebagainya.
Jadi mama decide untuk doc potong tongue tie tersebut. Prosesnya kejap sangat. Tak sampai 5 minit.
Tongue tie tu doc tunjuk, memang macam benang je halus dia. Doc potong, takde bius, berdarah sikit dan kejap je dalam 2-3 minit darah dah berhenti dah.
Adam ketika diperiksa oleh Doktor. Foto Kredit : www.facebook.com/bymawaddahizzati
Harini hari pertama Adam tanpa tongue tie. Alhamdulillah Adam dah mula menyusu dengan baik.  Doakan Adam membesar dengan sihat & mama nak cuba direct feed Adam semula. Mama rindu Adam mengempeng macam masa mula-mula lahir dulu.
P/S: Kepada sesiapa pun diluar sana, jangan lah sesekali nak komen anak orang kecik, ringan, kurus, gemuk. Lebih teruk banding-bandingkan dengan anak sendiri. Anak kita gemuk, anak dia kurus.
Sebab kita taktau apa yang mak ayah baby tu hadapi dan betapa dia struggle nak besarkan anak dia. Kesian anak-anak tanpa dosa ni kecik-kecik lagi dah di judge macam-macam. Hormatilah perasaan ibubapa ni.
P/s/s: Kepada sis yang share pasal tongue tie anak dia tu, terima kasih banyak-banyak. Asbab status sis tu, baru tergerak hati ni nak bawak Adam pergi jumpa doc.
Saya doakan semoga anak sis membesar dengan sihat, menjadi insan yang muslih penyejuk mata ibu ayah. Amin. Post ni panjang giler. Terima kasih sudi baca sampai habis!
Ibu-ibu jangan putus asa untuk breastfeed anak anda. Jika berhadapan dengan masalah ini jangan terlalu cepat berputus asa hingga menyerah kalah pada susu formula.
Anda boleh memerah susu ibu dan menyuapkannya kepada bayi. Banyakkan berdoa agar rawatan ke atas bayi berjaya sehingga bayi boleh menyusu terus dari payudara ibu dengan lancar.
Semoga perkongsian ini bermanfaat dan berguna untuk semua ibu di luar sana.


AWAS! Terlalu Lama Risau Berpanjangan? Mungkin Anda Salah Seorang Penghidap Sakit Mental Ini

Perasaan risau adalah satu perkara yang normal untuk setiap manusia yang mengalami tekanan perasaan. Tidak kira apa pun pendorongnya, ia perasaan yang tidak dapat dipisahkan dalam hidup kita. Namun, jika ia risau berpanjangan dalam tempoh yang lama, mungkin ada sesuatu yang tidak kena pada diri anda.
Kebiasaannya perasaan risau adalah bersifat sementara kerana ia tercetus disebabkan oleh  pendorongnya tersendiri seperti menunggu keputusan peperiksaan dan berucap di khalayak awam. Namun jika mengalami risau yang berpanjangan, mungkin ia berkait dengan keadaan mental anda.

Baca juga: Rupanya Ini Apa Anda Boleh Buat Ketika Anxiety Attack Supaya Lebih Tenang
RISAU BERPANJANGAN TANDA PENGHIDAP SAKIT MENTAL
Jika mengalami risau berpanjangan ataupun berlebihan sehingga menjejaskan produktiviti  harian, anda berkemungkinan mengalami kecelaruan keresahan menyeluruh atau lebih dikenali sebagai “Generalised Anxiety Disorder (GAD)”.

Menurut satu dapatan kajian di Malaysia pada tahun 2011, wanita muda lingkungan 16 hingga 24 tahun mempunyai kadar yang tinggi mengalami kecelaruan keresahan menyeluruh (GAD) ini.

Terdapat beberapa kriteria penghidap GAD menurut Diagnostic and Statistical Manual Of Mental Disorders Fifth Edition oleh American Psychiatric Association. Antaranya:

Simptom yang berlaku dapat menjejaskan fungsi harian seseorang.
Sukar untuk mengawal kerisauan tersebut.
Simptom keresahan yang berlangsung pada kebanyakan hari selama sekurang-kurangnya enam bulan melibatkan pelbagai perkara atau aktiviti.
Simptom yang terjadi bukanlah disebabkan oleh sebarang penyakit fizikal atau pengambilan dadah.
Simptom yang dialami tidak boleh dijelaskan oleh penyakit mental yang lain.
Mempunyai sekurang-kurangnya tiga daripada simptom tersebut:

Cepat berasa marah
Perasaan resah atau sukar bertenang
Ketegangan otot
Sukar menumpukan perhatian
Gangguan tidur (seperti sukar tidur atau tidur yang sering terganggu)
Keletihan

Akan tetapi, penyakit mental ini mempunyai beberapa faktor lazim yang menyumbang seseorang itu menjadi penghidap GAD. Antaranya:
1. Genetik atau keturunan
Individu yang mempunyai ahli keluarga yang turut merupakan penghidap kecelaruan keresahan mempunyai risiko yang lebih tinggi untuk didiagnos dengan penyakit ini.
2. Pengambilan alkohol, kaffein atau dadah

Pengambilan tiga benda ini juga punca seseorang akan berasa resah berpanjangan.
3. Sejarah hidup yang negatif
Individu yang pernah mengalami kisah silam yang gelap seperti penderaan fizikal atau mental mungkin menghidap penyakit ini. Malah, kematian ibu bapa sewaktu kecil juga boleh menjadi pendorong seseorang menghidap GAD.
4. Ketidakseimbangan bahan kimia (neurotransmitter) di dalam otak
Bahan kimia utama yang kerap dikaitkan ialah serotonin dan norepinephrine.
5. Tekanan hidup
Masalah tekanan hidup seperti kewangan, pekerjaan ataupun isu keluarga merupakan pendorong seseorang mengalami penyakit ini.
6. Personaliti diri

Kadangkala, seseorang yang terlalu menginginkan kesempurnaan dan sensitif dalam segala benda adalah lebih cenderung untuk mendapat penyakit mental ini.
Usah abaikan perasaan risau berpanjangan yang anda bukukan di dalam dada itu. Jika mendapati simptom di atas, anda perlu berjumpa dengan doktor supaya dapat didiagnos dan dirawat sewajarnya mengikut prosedur yang telah ditentukan oleh pakar perubatan.
Sumber: Astro Awani


‘Risau Ikan Keli Makan Najis’- Ini Penjelasan Hukum Makan Ikan Keli Dari UAI

Masakan tradisional tetap mendapat tempat di hati semua walaupun berbagai restoran masakan barat tumbuh bagaikan cendawan selepas hujan. Keenakan masakan tradisional Melayu menjadi buruan sehingga sanggup kita mencari restoran tradisional walaupun lokasinya jauh.
Antara menu kegemaran orang ramai mestilah ikan keli, betul tak? Ikan keli antara masakan popular di Negeri Sembilan iaitu salai, masak lemak cili api, goreng berlado dan banyak lagi. Tetapi ada sesetengah tidak makannya kerana ikan keli makan pelbagai jenis termasuk ada yang memberi taik.

Baca juga: [VIDEO] Resipi Fettuccini Ayam Percik Versi Terengganu, Menu Gabungan Tekak ‘Mat Salleh’ & Melayu!
HUKUM MAKAN IKAN KELI

Ustaz Azhar Idrus sangat popular dengan sesi soal jawab yang diadakan dengan begitu santai dan kelakar tetapi mudah untuk difahami. Terdapat soalan yang menjadi kekeliruan orang ramai mengenai apa hukum makan ikan keli?

Umum sedia maklum, bahawa ikan keli makan sebarang jenis makanan termasuklah taik. Apa hukumnya kerana makanan yang boleh dimakan perlulah halal dan baik?

Menjawab soalan tadi, ikan keli makan taik, boleh ke makan ikan keli tersebut? Kata ulama-ulama, binatang yang makan perkara najis halal kita makan dengan syarat. Tidak berubah dagingnya menjadi seperti najis. Faham.
Kalau jadi seperti najis itu daging ikan keli, haram untuk dimakan. Kalau berubah bau sikit makruh untuk dimakan. Kalau tak berubah apa-apa boleh makan. Tak menjadi masalah.

Walaupun, ikan keli makan daging babi sekali pun selagi tak berubah rasa, tak berubah daging makan tidak haram untuk dimakan.

Sama seperti makan sayur, yang disiram dengan air kencing. Ulama fiqh kata halal dengan syarat sayur tak berubah bau air kencing.
VIDEO PENUH

 @argzalchannel
Hukum makan ikan yang makan najis #ustazazharidrusofficial #ustazazhar
 ♬ Allah Ya Nur – YUDA

Sumber: Tiktok argzalchannel


Risau Masalah Gigi Anak Reput, Pakar Pergigian Ini Kongsi Tips Buat Wawa Zainal & Ibubapa

Siapa yang tidak mengenali pasangan selebriti terkenal Ariel Zafril dan Wawa Zainal kan? Mereka sudah mempunyai dua cahaya mata yang cantik dan comel sekali. Sebelum ini Wawa Zainal ada berkongsi di laman media sosial bahawa anaknya, Fakhruddin pernah dicabut semua gigi susunya kerana telah rosak. Bukan itu sahaja, anak keduanya pula menghadapi perkara yang sama dimana gigi anak perempuannya Hayla, semakin reput. Jadi, jom kita ikuti sedikit tips dan perkongsian dari pakar pergigian ini tentang cara untuk menjaga kekuatan gigi anak-anak.

TIPS PENJAGAAN GIGI BUAT SEMUA IBUBAPA
Handsome Fakhruddin, cantiknya Hayla. Maklumlah ibu bapa mereka juga sama handsome sama cantik. Saya baru tahu Ahmad Fakhruddin Attar pernah dicabut semua gigi susunya kerana telah rosak. Baiklah. Beginilah. Saya kongsikan kepada Wawa Zainal/Ariel Zafril dan semua ibu bapa langkah-langkah terbaik untuk memastikan kesihatan gigi yang optimum untuk anak masing-masing.
www.instagram.com/w4w4_zainal

1. Jangan biarkan anak tertidur dengan botol mengandungi susu atau air manisan.
Walaupun anak sudah tidur dan tidak menghisap lagi, susu tetap akan menitik dan menyebabkan bertakung di dalam mulut. Pengumpulan susu ini boleh merosakkan gigi.

2. Bersihkan mulut anak 2 kali sehari seperti mana kita menggosok gigi.
Gunakan kain lembap yang dibalut pada jari manis anda dan digosok pada gigi dan gusi. Bagi anak yang sudah mempunyai banyak gigi susu, boleh bertukar kepada berus gigi kanak-kanak atau gunakan ‘finger toothbrush’.
3. Perlahan-lahan perkenalkan penggunaan ubat gigi.

Anak kecil sudah boleh gunakan ubat gigi mengandungi flourida. Pastikan yang dibeli adalah untuk kanak-kanak. Cuma letakkan ubat gigi dengan saiz sebiji beras. Ia akan lebih mudah dibersihkan dan tidak takut ditelan oleh anak kerana kuantiti yang sangat sedikit.
4. Gosok gigi sendiri.
Anak yang sudah besar sikit (2-3 tahun), pastikan jangan dibiarkan mereka gosok gigi sendiri. Pastikan ibu bapa menolong mereka menggosok gigi.
5. Kurangkan penggunaan botol susu secara berperingkat.
Galakkan minum menggunakan cawan, ‘sippy cup’ atau sudu seawal usianya 6 bulan.
6. Bilas mulut bayi anda

Ini untuk menggalakkan meminum air kosong selepas menghabiskan susu atau hidangan ‘solid food’.
7. Elakkan memasukkan gula ke dalam susu bayi anda.
Malah, elakkan menggantikan dengan apa-apa jenis minuman manis ke dalam botol susu.
8. Jika anak menangis semasa membersihkan gigi, kentalkan jiwa, cekalkan hati.
Biarlah mereka menangis seketika itu. Ia tidak akan membawa trauma sepanjang hayat hanya semata-mata membersihkan gigi.
9. Bawalah anak masing-masing untuk pemeriksaan gigi seawal gigi pertama tumbuh.

Kemudian, disusuli pula dengan setiap enam bulan sekali. Pada masa inilah ibu bapa boleh menilai dan muhasabah adakah penjagaan gigi anak selama ini betul dan berkesan.
*Semoga bermanfaat buat Wawa Zainal dan Airel Zafril serta ibu bapa lain. Bantu saya sebarkan agar semua boleh dapat membaca dan berkongsi kebaikan ini. Terima kasih.
Sumber : Iqbal Rosali, Wawa Zainal


Risau Mulut Berbau Pada Bulan Puasa? Sensodyne Fresh Mint Adalah Solusi Terbaik Untuk Anda!

Ramadan dah semakin hampir ke penghujungnya, antara masalah yang sering kita hadapi adalah kurang keyakinan diri untuk bercakap dengan orang sekeliling kerana risau mulut berbau. Perkara itu mungkin normal, tapi pada hakikatnya ia membuatkan kita tidak yakin berinteraksi dengan orang lain.
Bagi mengelakkan masalah ini berlaku, kami kongsikan dengan anda solusi terbaik bagi mendapatkan nafas yang segar dan melindungi gigi sensitif pada bulan puasa dengan hanya menggunakan Sensodyne Fresh Mint.

Selepas ini, mungkin tiada lagi masalah mulut berbau jika anda mencuba ubat gigi Sensodyne kerana ia juga membuatkan anda berasa segar.

Membantu mengurangkan plak yang berkumpul di mulut

Walaupun jadual makan berubah, anda perlu pastikan anda menggosok gigi secara teratur. Ini kerana sisa-sisa makanan yang tertinggal di mulut turut memberikan aroma yang tidak menyenangkan.

Selain itu, anda juga perlu menggosok gigi terutamanya sebelum tidur dan selepas sahur dengan menggunakan Sensodyne Fresh Mint ni, kerana ia sangat membantu bagi mengurangkan plak yang berkumpul di mulut anda.
Membantu melegakan masalah gigi sensitif
Bukan itu saja, ubat gigi Sensodyne Fresh Mint juga akan membantu melegakan masalah gigi sensitif anda.
Kalau anda tidak peka dengan masalah gigi dan mulut anda dari sekarang, ia mungkin akan memberi kesan kepada diri anda sendiri. Tambah lagi ketika pada bulan puasa, anda tidak boleh nikmati makanan berbuka dengan tenang kerana mengalami gigi yang sensitif.

Tampil penuh yakin ketika berinteraksi
Buat pengguna yang mahu tampil dengan penuh keyakinan bila berinteraksi dengan orang dan mahukan nafas segar, anda disarankan untuk menggunakan ubat gigi Sensodyne Fresh Mint ni.
Kongsi gambar di media sosial tag rakan anda untuk cuba Sensodyne!

Jika anda sendiri dah mula yakin nafas anda berbau segar, anda boleh mengajak rakan anda juga untuk menjaga kebersihan mulut mereka dengan mencuba Sensodyne Fresh Mint ini.
Tapi harus diingatkan, kalau anda mempunyai simptom-simptom secara berpanjangan, anda digalakkan untuk mendapatkan konsultasi doktor ya!
Segarkan nafas anda dan dapatkan Sensodyne Fresh Mint di Shopee atau Lazada sekarang. Jom kekal segar!


Risau Susu Badan Kurang Ketika Berpuasa? Pakar Kongsi Kandungan Protein Ibu Kena Ambil

Amalan berpuasa adalah perkara yang dituntut dalam Islam bagi mereka yang berkemampuan sahaja. Buat ibu yang baru bersalin mempunyai bayi kecil atau ibu yang masih menyusu anak, jika tidak larat usah memaksa diri anda.
Para ibu memerlukan tenaga yang banyak untuk menyusukan bayi kecil dengan susu badan. Kekurangan tenaga kerana menyusukan anak sambil berpuasa boleh menyebabkan si ibu jatuh pengsan.

Seandainya para ibu ingin teruskan berpuasa, tetapi risau akan menjejaskan penghasilan susu badan, mari ikuti perkongsian oleh seorang pakar diet bagaimana untuk mengatasi hal tersebut.
Baca juga: Jangan Terlampau Dedah Anak Dengan Gajet, Rupanya Senang Dapat Penyakit Mental!

RISAU SUSU BADAN KURANG KETIKA BERPUASA? PAKAR KONGSI KANDUNGAN PROTEIN IBU KENA AMBIL

Gambar hiasan.

MENYUSU DAN PUASA

Pertama sekali saya nak tegaskan kalau larat berpuasalah, kalau tak larat jangan. Ibu yang menyusu menggunakan 25% dari tenaga dan kalau waktu berpuasa, makan tak cukup lagi senang untuk menggigil, pengsan dan sebagainya.
Sebenarnya keperluan kalori dan protein bagi ibu menyusu lebih dari ibu mengandung.
IBU MENGANDUNG BMI (NORMAL):

Trimester pertama: +80kcal.
Trimester kedua: +280 kcal.
Trimester ketiga: +470kcal.

TAPI WAKTU MENYUSU PERTAMBAHAN:

6 bulan pertama: 500kcal dan 19g protein.
6 bulan kedua: tidak perlu tambahan kalori tapi protein +13g.
Setahun ke atas: macam biasa tiada pertambahan.

Nampak keperluan lebih tinggi dari mengandung kan, sebab badan memerlukan pembakaran kalori sebanyak 20kcal untuk setiap 30ml susu badan dihasilkan.
JADI MACAM MANA NAK PASTIKAN PENGAMBILAN CUKUP WAKTU BERPUASA?
Ramai risau penghasilan susu akan drop waktu berpuasa. Sebenarnya ramai mommies boleh capai keperluan kalori tapi ramai yang gagal capai keperluan protein seharian.
Waktu puasa akan terdapat ‘shift’ menu kepada menu yang tinggi lemak, karbohidrat dan rendah serat serta protein. Kajian menunjukkan kalau kalori kurang sikit ia tidak menjejas penghasilan susu, tapi kalau protein tak cukup iya..itu boleh effect.
PENGAMBILAN BAHAGIAN PROTEIN BERKUALITI SEHARI!
Gambar hiasan.
Maka berapa banyak protein yang mommies perlukan seharian untuk memenuhi keperluan ibu menyusu? Disarankan ibu ibu mengambil 5-7 bahagian PROTEIN BERKUALITI sehari.
APAKAH SAIZ 1 BAHAGIAN PROTEIN BERKUALITIT?

Segenggam kacang kekacang (contoh kacang tanah, almond,pistachio, walnut etc).
Ayam sebesar tapak tangan (kalau bahagian drumstick kira sebagai 2 bahagian).
Daging sebesar tapak tangan.
Ikan 1/2 saiz sederhana (macam kembong,mata besar) atau 1 potong (macam ikan tongkol).
1 cawan susu, bukan susu pekat manis na (1 mug tu haaa 240ml).
2 keping cheese/keju.
Telur ayam 1 biji.
Sotong sepanjang tangan.
Udang 4-6 ekor

SAIZ BAHAGIAN PROTEIN SEPERTI GAMBAR DI BAWAH:
**saiz bahagian protein boleh lihat dalam gambar.

PEMBAHAGIAN BAHAGIAN PROTEIN BERKUALITI DALAM SEHARI MENGIKUT WAKTU
Maka untuk capai 5-7 bahagian saya sarankan bahagikan siap siap seperti berikut:

Waktu sahur: 3 bahagian.
Waktu berbuka: 2-3 bahagian.
Waktu moreh: 1 bahagian.

CONTOH MENU IKUT WAKTU:
1. SAHUR
Sumber protein datang dari lauk ikan seekor ke/ayam 1 ketul ke/telur 2 biji ke TAMBAH air susu (nak amik gitu je ke atau buat jadi teh susu ke kopi susu ke kurma susu ke up to you).
2. BERBUKA
Sumber protein datang dari lauk ikan/ayam/seafood etc dan ada sedikit dari sayur..maksud saya masak sayur dengan sumber protein..macam masak dengan telur/ikan bilis/ayam/sotong etc.
3. MOREH
Boleh snack ambil kacang kekacang ATAU roti cheese ATAU susu 1 cawan cicah biskut ATAU roti peanut butter.
PASTIKAN AMBIL AIR CUKUP 8 GELAS SEHARI SEPERTI BIASA
Gambar hiasan.

Sahur: 2 cawan
Sebelum imsak: 1 cawan
Berbuka: 2 cawan
Selepas solat maghrib: 1 cawan
Selepas terawih: 1 cawan
Sebelum tidur: 1 cawan

Ingat jangan puasa waktu berpantang, waktu ini bukan sahaja masih kehilangan darah tetapi badan anda memerlukan masa untuk baik pulih. Waktu menyusu ini jika larat puasa, jangan memaksa diri ye.
Happy fasting mommies!
Sumber: Facebook Nur Hafizah M Sobri


Risau Tak Sempat Makan, Anak ‘Selit’ Bekal Berserta Nota Ringkas Untuk Si Ibu. Sweet!

Pendidikan anak-anak dari rumah merupakan elemen yang penting dalam ‘parenting’ dan tidak hanya tertumpu kepada pendidikan di sekolah sahaja. Kata orang, kalau perangai anak baik atau buruk, dari ibu bapa dan dari rumah lah datangnya didikan tersebut.
Terdapat perkongsian di laman Facebook dimana ibu ini berkongsikan kisah anaknya yang hampir setiap hari membekalkan makanan untuknya sebelum ke kerja. Apa yang menarik lagi adalah, anaknya hanya tinggalkan nota untuk si ibu baca ketika membuka beg yang sudah diselitkan bekal tersebut. Memang seorang yang penyayang!

‘IBU MAKAN LAH ROTI NI…’
Ni anak bongsu saya.. Tak suka menyepah tapi suka bagi nota dan bekal pada ibunya. Abah dia beli untuk dia makan sebelum ke sekolah, tapi dia risau takut saya tak sempat makan kat tempat kerja. Entah waktu bila dia letak dalam beg, sampai tempat kerja buka beg tengok dah ada bekal siap nota lagi. Allah terharunya ibu rasa, berair mata ni baca nota-nota dia bagi..

Dalam kiriman nota tersebut, anaknya turut menitipkan pesanan supaya ibunya memandu dalam keadaan berhati-hati. Bukan sahaja anak yang dah besar mempunyai rasa sayang terhadap ibu, malah anak yang masih kecil pun sudah pandai menzahirkan rasa sayang terhadap ibu.
Macam manalah si ibu dah sejuk hati bukan?

‘SUCH A SWEET BOY’
Perkongsian kisah ini sudah pasti mendapat perhatian dan pujian orang ramai. Ramai yang memanjatkan kesyukuran ibu ini dikurniakan anak yang sangat menyejukkan hati dan ramai juga mengatakan anak ini sangat ‘sweet’. Semoga akhlak ini berterusan sehingga dewasa ya.

Sumber: Arzuliana Arshad


Jangan Lengah Bila Bayi Dalam Kandungan Kurang Gerak, Ini 6 Perkara Perlu ‘Alert’

“Alahai, lecehnya nak kena kira gerak baby ni. Selalu terlupa je… Kalau tak kira, bahaya ke?”
Sensasi gerakan bayi dalam kandungan biasanya dapat dirasai sekitar minggu ke-18 kandungan. Ia bukan saja melahirkan rasa teruja bagi bakal ibu, tetapi ia juga adalah petanda penting terhadap kesihatan bayi.

Semakin bayi besar, pergerakan yang dilakukan apabila meregangkan kaki dan tangan akan semakin terasa. Seiring dengan itu, doktor atau jururawat juga akan meminta anda memantau pergerakan bayi setiap hari.
Berikut adalah serba-sedikit maklumat yang perlu kita tahu berkaitan pergerakan bayi dalam kandungan.

Bila Bayi Dalam Kandungan Kurang Gerak, Ini 6 Perkara Perlu ‘Alert’
1. Bila Perlu Mula Kira Gerakan Bayi
Jika anda menjalani rutin pemeriksaan di klinik kerajaan, jururawat akan memberi satu carta khas untuk anda menandakan pergerakan bayi setiap hari, bermula sekitar minggu ke-28 kehamilan.

Menurut Dr Muhammad Izzat melalui The Malaysian Medical Gazette, pergerakan bayi yang baik memberikan isyarat kepada ibu bahawa bayi berada dalam keadaan yang baik dan memuaskan.
Maka sekiranya berlaku perubahan atau kurangnya pergerakan bayi berbanding normal, ianya mungkin tanda-tanda awal bayi anda tidak sihat. Hal ini adalah serius dan ia memerlukan pemeriksaan lanjut oleh doktor.
Foto Kredit: bogglingfacts.com
2. Berapa Kali Bayi Perlu Bergerak Dalam Sehari?
Secara tepatnya, tak ada jumlah tendangan yang tetap dan perlu dirasa. Ini kerana, setiap bayi mempunyai corak tidur dan keaktifan yang berbeza. Namun, proses menandakan carta sedikit sebanyak dapat membantu ibu memahami corak pergerakan bayi setiap hari.
Pada awalnya mungkin anda teragak-agak dan berasa kekok untuk mengira gerakan bayi. Tapi bila dah biasa, anda akan dapat mengagak waktu serta corak pergerakan bayi yang aktif.
Foto Kredit : shumis.net
3. Cara Kira Gerakan Bayi
Merujuk kepada carta pergerakan bayi yang diberikan oleh Klinik Kesihatan, mereka mencadangkan agar kiraan sehingga 10 kali pergerakan perlu dicatatkan setiap hari bermula jam 9 pagi. Gerakan ini tidak kiralah sama ada tendangan, gulungan, tumbukan atau pergerakan lain dalam tempoh 12 jam.
Semua pergerakan bayi akan dikira sebagai satu gerakan apabila bayi bergerak dalam jangka masa yang agak lama atau terhenti-henti. Maksudnya, jika bayi mula bergerak, kemudian berhenti selama beberapa saat dan bergerak kembali, itu masih dikira satu pergerakan. Pergerakan seterusnya hanya akan dikira jika ia berlaku selepas 30 minit berikutnya.

4. Apa Perlu Buat Kalau Terlupa Kira Gerakan Bayi?
Memang mudah untuk kita terlupa mencatat pergerakan bayi, lebih-lebih lagi apabila kita sibuk melakukan kerja-kerja harian atau tengah travel dari satu tempat ke tempat lain.
Tapi bila dah teringat, kita bolehlah buat beberapa rangsangan untuk merasakan pergerakan bayi. Menurut BabyCenter, berikut adalah antara perkara yang boleh dilakukan:

Angkat kaki ke atas dan relaks. Bayi lebih mudah terjaga apabila anda duduk diam kerana semasa anda sibuk bergerak bayi mungkin tertidur kerana terasa seperti dibuai.
Berbaring mengiring.
Minum air / air yang sangat sejuk. Bayi anda mungkin dapat merasakan perubahan suhu dalam badan anda dan cuba untuk mengelak daripadanya.
Buat bunyi bising, mainkan muzik, zikir, dan sebagainya. Cuba lihat tindak balas daripadanya.

Jika bayi anda mula bergerak selepas anda melakukan rangsangan ini, kemungkinan besar bayi anda tak apa-apa. Namun, pastikan anda terus memantau pergerakannya pada jam-jam berikutnya.
Foto Kredit: mashable.com
5. Risiko Bayi Kurang Gerak
Selepas tempoh 28 minggu, pergerakan bayi yang kurang aktif boleh menjadi sesuatu yang serius. Ia mungkin petanda bagi beberapa masalah seperti:

kebocoran air ketuban
bayi berhenti membesar
bayi mengalami hipoksia (tali plasenta tidak dapat mengalirkan darah yang penuh oksigen dan nutrien kepada bayi)
kematian bayi dalam kandungan

Oleh sebab itu, ibu-ibu dinasihatkan agar tidak culas memantau pergerakan bayi setiap hari. Kalau rasa tak sedap hati, jangan teragak-agak dan terus ke klinik atau hospital yang berdekatan.

6. Apa Yang Doktor Akan Buat Bila Bayi Kurang Gerak?
Untuk memeriksa kesihatan kandungan, pihak hospital akan memantau kadar degupan jantungnya terlebih dahulu. Jika ia kurang memuaskan, doktor akan melakukan imbasan (scan) untuk melihat jumlah air ketuban serta kadar tumbesaran bayi.
Sekiranya terdapat masalah serius pada perkembangan bayi, ibu mungkin akan ditahan wad dan dicadangkan untuk melahirkan bayi secepat mungkin.
Foto Kredit: Voisin/Phanie / Rex Features
PENTING: Jangan Membuat Andaian Dan Mendengar Nasihat Yang Salah
Menurut doktor Imelda Balchin, kebanyakan ibu di luar sana yang terlambat menyelamatkan anak yang dikandung dek kerana mendengar nasihat dan sangkaan yang salah.
Antaranya:

Pergerakan janin memang akan berkurangan bila semakin matang. Ini adalah nasihat yang salah.
Pergerakan janin akan berkurang apabila ibu berpuasa. Ini juga nasihat yang salah.

Jadi, ibu-ibu perlu lebih ‘alert’ dan sentiasa memantau kecergasan pergerakan bayi dalam kandungan. Jangan sambil lewa dan ambil mudah. Kalau terlambat dikesan, nyawa bayi mungkin berada dalam bahaya.


Hati Hati Ibu Bersalin Czer, Ambil Tahu Risiko Ini Jika Pembedahan Dilakukan Lebih 3 Kali

Berbicara mengenai kehamilan, pasti setiap impian bakal ibu ingin bersalin secara normal tanpa sebarang komplikasi. Namun, ada kalanya impian itu harus diketepikan kerana keadaan tertentu hingga menyebabkan ibu perlu bersalin secara pembedahan Caesarean atau lebih dipanggil czer.
Seperti penyanyi terkenal, Adira Suhaimi telah menjalani empat kali pembedahan czer demi melahirkan anaknya. Tentu sekali anda tertanya-tanya risiko bersalin czer sekiranya melebihi tiga kali. Jom kami kongsikan.

Baca juga: Hati-Hati Ibu Hamil, Ini Punca Bayi Meninggal Dalam Kandungan, Ambil Tahu Sebelum Terlambat!
RISIKO BERSALIN CZER LEBIH DARIPADA 3 TIGA KALI, BAHAYA KE TAK?

Seperti pembedahan lain, C-section juga membawa risiko seperti di bawah:

RISIKO SEMASA KEHAMILAN:
Selepas pembedahan czer, risiko plasenta previa dalam kehamilan akan meningkat sebanyak 1.5 hingga 6 kali ganda.
Placenta previa adalah keadaan di mana plasenta tumbuh di atas pembukaan serviks. Lebih banyak C-section yang ibu alami, lebih besar risiko plasenta previa berlaku pada kehamilan berikutnya.
Komplikasi plasenta lain yang boleh disebabkan oleh pembedahan caesar adalah plasenta akreta, plasenta inkreta dan plasenta perkreta.
Semua komplikasi ini secara kolektif dirujuk sebagai spektrum plasenta akreta. Selain itu, risiko rahim pecah pada kadar 0.5% akibat pembedahan caesar sebelum ini.
RISIKO SEMASA BERSALIN:
Sama seperti mana-mana pembedahan, terdapat risiko bersalin secara cesarean di mana pakar bedah secara tidak sengaja boleh memotong dan mencederakan tisu dan organ di sekelilingnya khususnya di bahagian usus dan pundi kencing.
Jahitan czer boleh berlaku komplikasi apabila tisu parut bersambung dengan tisu dan organ yang lain. Pelakatan ini akan menyebabkan pembedahan pada masa akan datang lebih sukar dan memerlukan masa yang lama.
Selain itu, risiko si ibu untuk mengalami pendarahan berlebihan selepas bersalin lebih tinggi sekiranya melakukan pembedahan secara czer.

RISIKO SELEPAS BERSALIN
Parut endometriosis boleh berlaku selepas pembedahan czer. Ini bermakna ibu yang telah menjalani dua atau lebih pembedahan caesar mempunyai risiko tiga kali ganda berbanding mereka yang hanya menjalani satu pembedahan caesar. Selepas lima kali cesarean, risiko meningkat sebanyak enam kali ganda.
Kajian mendapati bahawa ia boleh berlaku berbulan-bulan atau bertahun-tahun selepas pembedahan, dengan jangka masa purata kejadian pada 30 bulan daripada mereka yang bersalin secara normal iaitu melalui faraj.
Jangkitan pada luka pembedahan juga salah satu komplikasi paling biasa berlaku selepas pembedahan C-section. Jangkitan luka boleh menyebabkan kematian ibu sehingga 3%.
Secara amnya:
RISIKO KEPADA IBU:

Jangkitan kuman
Kehilangan darah
Darah beku
Kecederaan semasa pembedahan
Mengganggu kehamilan akan datang
Rahim terkoyak

Kajian mendapati bahawa lebih banyak pembedahan czer, lebih berisiko pembedahan seterusnya untuk ibu dan bayi. Sesetengah individu boleh menjalani pembedahan C-section sehingga enam atau tujuh kali tanpa sebarang komplikasi tetapi ada juga ibu yang mengalami masalah gangguan spektrum dan plasenta akreta selepas satu kali menjalani pembedahan czer.
Jadi, pakar tidak mengesyorkan menjalani pembedahan czer melebihi tiga kali seumur hidup kerana setiap kali pembedahan tersebut dilakukan maka ia boleh mendatangkan risiko bahaya.
Sumber: Very Well Family, NHS, Parents, Mayo Clinic & Healthline


6 Risiko Jamu & Ubatan Tradisional Semasa Hamil, Bakal Ibu Perlu Tahu

“Selama ni, memang selalu amalkan herba tradisional untuk kesihatan dan tenaga. Tapi, lepas dah tahu mengandung takut pula nak teruskan. Ada orang kata ‘panas’ dan boleh membahayakan kandungan. Betul ke?”
Pelbagai jenis jamu dan herba seperti kacip fatimah, mas cotek, daun pegaga, teh halia, manjakani, dan kunyit adalah antara herba yang sering diamalkan untuk kesihatan wanita.

Walaupun kebanyakan herba tradisional mempunyai pelbagai khasiat yang terbukti secara turun-temurun, setiap wanita hamil perlu berhati-hati dalam mengamalkannya.
Foto Kredit: traditional-medicine.blogspot.my

6 Risiko Herba Tradisional Kepada Ibu Hamil Dan Berpantang
Rata-rata pengguna juga berpendapat bahawa pengambilan herba semulajadi tidak akan mendatangkan kesan sampingan berbanding ubat-ubatan.

Malangnya, tanggapan ini adalah salah sama sekali. Menurut sumber dari sebuah akhbar tempatan, penggunaan risiko herba tradisional turut boleh terjadi apabila diambil secara melulu tanpa penelitian, terutamanya oleh ibu hamil dan berpantang.
Antara risiko herba tradisional ini kepada ibu hamil dan berpantang adalah:
1. Mengganggu Interaksi Perubatan Moden
Jika anda disahkan mengalami sebarang penyakit yang memerlukan pengambilan ubat-ubatan secara berkala, pastikan anda memberitahu doktor apabila anda merancang untuk memulakan suplemen tradisional.
Ini kerana, ubatan herba boleh mengganggu proses penyerapan dan perkumuhan ubatan moden jika diambil pada masa yang sama.
Misalnya, terdapat herba tradisional yang mengandungi asid salisilik, boleh berinteraksi dengan ubat aspirin. Kesan ini boleh mengakibatkan risiko perdarahan terutama jika seseorang pesakit jantung mengalami luka atau menjalani pembedahan.
Menurut laman kesihatan WebMD, mengkudu dilaporkan mengandungi kandungan garam kalium yang tinggi dan membahayakan sesiapa yang mempunyai masalah buah pinggang serta mengganggu proses denyutan jantung.
Ia juga tidak disarankan untuk ibu mengandung dan menyusu badan.
Foto Kredit: myhealthunit.ca
2. Komplikasi Selepas Bersalin
Sesetengah tumbuhan herba atau ubatan tradisional itu sendiri mempunyai bahan aktif yang kadangkala boleh memberi kesan toksik atau bahaya kepada ibu mahupun janin.
Baru-baru ini viral juga dikatakan tentang bahaya pati ikan haruan dan gamat. Walaupun ia tidak tergolong sebagai herba, ia adalah ubatan tradisional yang biasa digunakan dalam masyarakat kita.
Memang tidak dinafikan bahawa ia banyak membantu dalam menyembuhkan luka, tetapi ada yang mendakwa ianya merbahaya untuk dikonsumsi oleh ibu hamil secara pembedahan caesarean. Ini kerana, segelintir wanita mendapati komplikasi di mana usus dan organ dalaman melekat antara satu sama lain akibat proses penyembuhan yang terlalu cepat.
Walaupun lebih banyak kajian diperlukan untuk menyokong fakta ini, kebanyakan doktor dan bidan yang menasihati ibu yang bersalin pembedahan untuk mengelakkan pengambilan sebarang jenis ubatan terlalu awal dalam tempoh berpantang.
Foto Kredit: medscape.com
3. Keguguran
Tempoh 3 bulan pertama adalah tempoh janin paling sensitif. Mengikut statistik, 85% keguguran berlaku dalam fasa ini.
Antara kes keguguran yang berlaku adalah apabila seseorang mengamalkan sesuatu herba tradisional tanpa menyedari kehamilan mereka. Apabila mereka cuba berhenti, ianya sudah terlambat kerana kandungan telah mencapai umur 1 atau 2 bulan, dan herba tersebut telah memberikan kesan sehingga terjadinya keguguran.
Beberapa jenis herba mempunyai sifat aktif dan toksin manakala sesetengah herba perancang keluarga mampu memberi kesan kepada kehamilan sehingga menyebabkan keguguran.
Oleh itu, jika anda masih belum dikurniakan zuriat, mengalami masalah keguguran, dan berusaha untuk hamil dengan mengamalkan herba tertentu, cuba hentikan sebentar pengambilannya dan lihat kesannya terhadap tubuh badan anda.
Foto Kredit: michelle-graves.com
4. Mengeringkan Susu Badan
Sesetengah jamu tidak boleh diambil pada awal tempoh berpantang kerana ia boleh menyebabkan susu badan menjadi kering. Jamu jenis ini bersifat anti-laktogenik dan tidak sesuai untuk anda yang ingin meneruskan penyusuan badan.
Selain itu, jika bayi anda menghidap jaundis atau demam kuning, rujuklah doktor terlebih dahulu sebelum mengamalkan sebarang pengambilan herba kerana dikhuatiri akan memburukkan keadaan kesihatan anak.
Foto Kredit: babymed.com
5. Kecacatan Bayi
Sekiranya ubatan herba yang salah diambil dalam tempoh 3 bulan pertama, bayi yang dilahirkan mungkin akan mengalami kecacatan teruk kerana tempoh 3 bulan pertama ini adalah tempoh di mana anggota utama janin terbentuk.
Selain bahan aktif daripada tumbuhan herba itu sendiri, antara penyebab yang mengundang masalah ini adalah bahan lain yang digunakan dalam proses penghasilan produk tertentu seperti pengawet dan bahan kimia yang tidak berdaftar.
Sebuah akhbar tempatan mendedahkan penyelidikan yang diketuai oleh Prof Madya Siti Amrah ke atas tikus hamil turut menunjukkan sejenis herba tempatan yang popular telah menyebabkan janin tikus mengalami cacat pada bahagian bawah dagu dan tempurung kepala pada janin tikus tersebut.
Foto Kredit: youtube.com
6. Kelahiran Bayi Tidak Cukup Bulan
Ada yang mengamalkan minyak selusuh daripada minyak kelapa dan bunga kembang semangkuk selepas usia kehamilan mencecah 6 bulan kerana ingin memudahkan proses bersalin. Namun sebenarnya, masih banyak kajian lanjut yang diperlukan untuk mengukuhkan fakta tersebut.
Walaubagaimanapun, risiko herba tradisional ini amat menakutkan jika ia disalahguna. Menurut paparan yang dikongsikan melalui blog Dr Zubaidi, ia boleh menyebabkan pengecutan rahim yang berlebihan dan berlaku sebelum masanya. Seterusnya, mengakibatkan masalah kekurangan oksigen, atau kelahiran bayi ‘tidak cukup bulan’.
Foto Kredit: sublimemagazine.com
Pilih Herba Tradisional Yang Selamat, Elak Dos Berlebihan
Kesimpulannya, walaupun risiko herba tradisional masih boleh berlaku walaupun terbukti mempunyai banyak khasiat.
Maka, semaklah terlebih dahulu tentang sesuatu ubatan tradisional dengan merujuk doktor, klinik, badan profesional, atau Portal Kementerian Kesihatan Malaysia. Pastikan ada maklumat yang sahih tentang kesan kepada kehamilan. Mulakan dengan dos yang kecil untuk mengelak sebarang kesan yang ekstrim.
Jika anda mengambilnya dalam keadaan anda tidak hamil, pastikan anda peka dengan kitaran haid serta sebarang tanda-tanda kehamilan supaya pengambilan ubatan tradisional dapat dipantau sepanjang kehamilan tersebut.
Jangan lupa nyatakan kepada doktor tentang pengambilan apa-apa suplemen herba sepanjang kehamilan.


Sejak akhir-akhir ini, makin ramai wanita yang menunjukkan minat untuk memilih kaedah ‘water birth’ atau kelahiran dalam air. Ia dianggap menenangkan dan dapat mengurangkan kesakitan semasa bersalin.
Di Malaysia, kaedah ini adalah sesuatu yang agak baru dan hanya dikendalikan oleh sebilangan kecil hospital atau pusat perbidanan swasta. Malah, ada juga selebriti seperti Diana Danielle dan Dr Harlina (isteri Dr Syeikh Muszaphar, angkasawan negara) yang telah memilih kaedah ini untuk bersalin.

Walaubagaimanapun, semalam, (13 Julai 2016) Kementerian Kesihatan Malaysia mengesahkan bahawa sebuah pekeliling telah dikeluarkan kepada sebuah hospital swasta dalam negara supaya menghentikan perkhidmatan bersalin dalam air ini.
Petikan daripada artikel Berita Harian 13 Julai 2016. Baca selanjutnya di sini.

Bagaimanakah Prosedur Kelahiran Dalam Air?
Proses bersalin dalam air akan dikendalikan di sebuah kolam plastik atau tab berisi air hangat yang disesuaikan dengan suhu badan dan telah disterilkan terlebih dahulu.

Berbanding proses bersalin normal proses bersalin dalam air dikatakan boleh selesai dalam masa yang lebih singkat.
Antara kelebihannya lainnya, posisi ibu adalah lebih fleksibel untuk bergerak dan dapat mengawal kesakitan kontraksi. Ada juga dakwaan yang mengatakan koyakan perineum dapat dikurangkan kerana kulit dapat meregang dengan lebih baik di dalam air.
Sungguhpun begitu, Timbalan Ketua Pengarah Kesihatan (perubatan) Dr S Jeyaindran berkata bahawa sehingga kini, tiada bukti saintifik yang menunjukkan kaedah bersalin ini adalah selamat.
Foto Kredit: heredg.com
5 Bahaya Bersalin Dalam Air, Bakal Ibu Perlu Tahu
Berikut adalah 5 risiko yang perlu anda ketahui jika memilih untuk bersalin dalam air.
1. Bayi Terdedah Kepada Jangkitan
Menurut sumber melalui Parents.com, Dr Francis menegaskan bahawa sungguhpun air di dalam tab telah disterilkan, sememangnya tiada jaminan untuk mengekalkannya dalam keadaan bebas jangkitan.
Ini kerana, sebaik sahaja si ibu mula duduk di dalam air tersebut, ia akan mula terdedah kepada pelbagai kuman daripada tubuh si ibu. Malah, tidak menghairankan jika kadangkala najis boleh terkeluar sama dalam proses meneran tersebut.
Bayi yang tertelan air ini berisiko terkena jangkitan kuman.
Foto Kredit: efenem
2. Lemas
Semasa berada dalam air bayi berisiko untuk tenggelam hingga mengalami asphyxiation, iaitu kekurangan oksigen untuk tubuh.
Hal ini mampu mengancam nyawa bayi.
Foto Kredit: kellyoroke.com
3. Radang Paru-paru (Pneumonia)
Selain berpunca daripada bakteria dalam kolam, suhu dalam air yang terlalu sejuk boleh menyebabkan berlakunya risiko ini.
Bayi juga harus diangkat dengan cepat setelah lahir dan langkah selanjutnya perlu dikendalikan oleh mereka yang berkemahiran serta berpengalaman.
Foto Kredit: expectingbaby.ru
4. Kerosakan Tali Pusat
Oleh kerana bayi perlu diangkat dengan cepat sebaik saja dilahirkan, bayi berkemungkinan berisiko mengalami sedikit kerosakan pada tali pusat.
Bayi atau ibu boleh mengalami pendarahan dan kes yang lebih buruk akan menyebabkan anemia.
Foto Kredit: thenewhousefamily.co.uk
5. Sindrom Aspirasi Mekonium
Menurut laman web Medical Daily, proses kelahiran dalam air ini meningkatkan risiko sindrom aspirasi mekonium, iaitu sejenis kondisi di mana bayi tertelan najis sebelum dilahirkan.
Dalam keadaan normal, mekonium (iaitu najis pertama bayi) hanya akan dikeluarkan setelah bayi dilahirkan dan mula menyusu.
Mekonium yang terhirup ini dapat menyumbat saluran udara hingga menghalang pernafasan akibat paru-paru tidak dapat mengembang.
Foto Kredit: waterbirthbaby.com
Pastikan Proses Kelahiran Dalam Air Dikendalikan Oleh Pakar
Jika anda telah mempertimbangkan risiko di atas dan masih berhajat untuk memilih kaedah kelahiran dalam air, tiada masalah.
Namun, ianya memerlukan konsultasi daripada pihak perubatan berdaftar dan ahli kesihatan profesional yang mengetahui selok-beloknya.
Demi keselamatan ibu dan bayi, anda juga perlu mempunyai perancangan yang teliti sekiranya terjadinya komplikasi ketika melahirkan bayi nanti.


“Hmmm… Tadi pergi ‘check-up’, aku macam dengar doktor cakap bini aku ni kurang air ketuban. Tapi, aku lupa pula nak tanya sama ada bahaya atau tak. Macamana pula boleh jadi kurang ni ya. Tak cukup minum air ke?”
Selalu juga dengar ada yang kurang air ketuban semasa mengandung. Masalah ini biasanya akan menjadi lebih kritikal apabila hampir waktu bersalin. Tapi, apa risikonya?

Fungsi Air Ketuban
Air ketuban, atau istilah sainsnya bendalir amnion (amniotic fluid) adalah diibaratkan seperti kusyen yang melindungi bayi.

Selain mengelakkan kecederaan fizikal akibat kemalangan, ia juga bertindak sebagai lapisan pelindung untuk mencegah jangkitan kuman dari luar.

Air ketuban turut membantu memberi keselesaan dalam menstabilkan suhu dan memberi ruang kepada pertumbuhan, pergerakan serta perkembangan bayi.
Indeks air ketuban boleh ditentukan dalam pemeriksaan USG. / Foto Kredit: pogu.com.au
Bagaimana Air Ketuban Boleh Berkurang?
Paras air ketuban ini amat sukar dirasakan sendiri oleh ibu mengandung. Ia hanya dapat diukur berdasarkan indeks cairan ketuban menggunakan USG (Ultrasonography).
Kadar normal air ketuban ialah dari bacaan 0.5- 2.5 liter. Kekurangan air ketuban dipanggil ‘oligohidramnion’.
Antara faktor yang menyebabkan kurang air ketuban adalah:

kebocoran air ketuban tanpa disedari
plasenta tertanggal sebelum bersalin (placental abruption)
kandungan yang melebihi tarikh ‘due date’
darah tinggi yang kronik
kesan pengambilan ubat-ubatan
masalah kesihatan pada bayi
kehamilan kembar

Foto Kredit: netdoctor.co.uk
5 Bahaya Kurang Air Ketuban Ketika Mengandung
Paras air ketuban yang tidak normal, sama ada terlalu sedikit atau terlalu banyak boleh mendedahkan ibu kepada beberapa komplikasi.
Antara kesan kurang air ketuban adalah:
1. Lemas
Keadaan ini boleh berlaku akibat ganguan aliran darah dan oksigen yang disalurkan daripada ibu kepada kandungan.
Menurut sumber ini, sindrom aspirasi meconium di mana kandungan air ketuban yang sedikit menyebabkan najis janin tidak cair lalu berisiko memasuki ruang pernafasannya.
Sebab itulah pentingnya anda ‘menyerah diri ‘ ke hospital jika telah terlalu lama melewati tarikh jangkaan bersalin yang ditetapkan oleh doktor.
Foto Kredit: eumom.ie
2. Masalah perkembangan bayi
Penyempitan ruang dalam rahim boleh mengganggu pembentukan paru-paru atau kecacatan anggota.
Selain itu, ia menyebabkan kedudukan janin yang tidak normal dalam rahim lalu mengurangkan potensi untuk bersalin secara normal.
Maka, ibu terpaksa menjalani prosedur pembedahan Caesarean demi menyelamatkan kandungan dan juga dirinya.
Foto Kredit: keyword-suggestions.com
3. Jangkitan Kuman
Sekiranya air ketuban pecah melebihi 24 jam, kuman boleh menjangkiti air ketuban dan janin melalui faraj.
Kesannya, ia boleh mengakibatkan pneumonia. Ia bukan saja membahayakan bayi, tetapi juga ibu apabila kuman memasuki aliran darah janin dan ibu (sepsis).
Foto Kredit: nokshe.com
4. Kelahiran pramatang
Apabila air ketuban terlalu sedikit, pertumbuhan dan perkembangan janin boleh terjejas. Oleh itu, ada masanya bayi terpaksa dilahirkan sebelum cukup 40 minggu dalam kandungan.
Kelahiran pramatang ini mendedahkan bayi kepada komplikasi umum seperti kesukaran pernafasan, masalah usus, atau jangkitan.
Foto Kredit: origin.amp
5. Keguguran
Jika terjadi pada trimester pertama, ia dikhuatiri dapat menyebabkan keguguran.
Jika doktor dapat mengesan kekurangan air ketuban sejak awal, anda akan dipantau dengan lebih kerap sehingga usia kehamilan telah cukup untuk melahirkan.
Foto Kredit: lexicolatry.com
Jangan Abaikan Sebarang Tanda
Jika anda mengesyaki terdapat sebarang ketidakselesaan atau lendiran yang keluar, pastikan anda tidak teragak-agak untuk bertanyakan dengan doktor.
Berbeza dengan keputihan atau lelehan faraj, air ketuban tidak berbau dan sangat cair. Air ini cepat membasahi atau meleleh apabila terpecah atau terbocor.
Jika dikesan awal, keadaan bayi dalam kandungan akan diperhatikan dengan lebih teliti dan segala persediaan boleh dilakukan secukupnya untuk membantu proses bersalin dengan selamat.


Tiap Hari Tak Sah Kalau Tak Makan Kentang Goreng Tapi Sebenarnya…

“Sedapnya! Tapi apa risiko makan kentang goreng selalu ya..”
Makanan bergoreng boleh meningkatkan jumlah kalori dan menjejaskan kesihatan. Antara makanan bergoreng paling diminati ramai adalah kentang.

Menerusi perkongsian di Facebook rasmi milik Public Health Malaysia, antara risiko makan kentang goreng adalah boleh meningkatkan risiko kanser.
Baca juga: Sedap Memang Sedap Tapi Bahaya Kalau Campur Dua Makanan Ini

RISIKO MAKAN KENTANG GORENG, JANGAN SELALU AMALKAN

Ini 5 risiko anda kena tahu
Kentang goreng, terutamanya yang digoreng dan diambil dengan kuantiti yang banyak boleh memberi kesan kesihatan:
1. Tinggi kalori & lemak
Kentang goreng biasanya tinggi kalori dan lemak. Mengambilnya secara kerap dan dalam kuantiti yang banyak boleh menyumbang kepada penambahan berat badan dan peningkatan risiko obesiti.
2. Tinggi garam
Kentang goreng selalunya diperisakan dengan garam . Pengambilan garam yang berlebihan boleh menyebabkan peningkatan tekanan darah, berpotensi membawa kepada masalah jantung.
3. Pembentukan acrylamide
Apabila kentang dimasak pada suhu tinggi, sebatian kimia yang dipanggil akrilamida boleh terbentuk. Akrilamida telah diklasifikasikan sebagai karsinogen yang berpotensi dan mungkin dikaitkan dengan peningkatan risiko kanser tertentu.
4. Kekurangan nutrien
Kentang goreng tidak memberikan sejumlah besar nutrien penting. Bergantung pada kaedah memasak dan bahan tambahan, ia kurang serat, vitamin dan mineral yang penting.
5. Tingkatkan risiko penyakit
Kajian mendapati bahawa sekiranya anda kerap makan kentang goreng, risiko penyakit kronik seperti diabetes dan sakit jantung akan meningkat.
Makan makanan bergoreng boleh menyumbang kepada tekanan darah tinggi, kolesterol HDL (“baik”) rendah dan obesiti, yang kesemuanya merupakan faktor risiko penyakit jantung.
Kesan kesihatan kentang goreng boleh berbeza-beza bergantung pada faktor seperti saiz bahagian, kaedah memasak dan pilihan diet keseluruhan.
Menikmati kentang goreng sekali-sekala sebagai sebahagian daripada diet seimbang secara amnya boleh diterima, tetapi pengambilan yang kerap dan berlebihan boleh menyumbang kepada masalah kesihatan.
Untuk menggalakkan kesihatan yang lebih baik, disyorkan untuk memilih kaedah memasak yang lebih sihat iaitu bakar atau menggunakan air fryer.
Sumber: Facebook Public Health Malaysia & Healthline


Bersalin Czer Bukan ‘Shortcut’, Ini 7 Risiko Yang Tak Boleh Dibuat Main

“Wah, untunglah ko dulu bersalin czer, tak payah nak rasa sakit bersalin normal berjam-jam lamanya kan?”
“Doktor, saya tak sanggup nak tengok wife saya tahan sakit. cepatlah operate je doktor!”

Hish, mesti rasa bengang kan kalau kita dengar dialog macam ni? Diorang ingat bersalin secara pembedahan Caesarean (czer) atau C-section ni sebab nak shortcut ke?
Tak patut orang cakap bersalin czer ni tak sakit macam bersalin normal… Rasanya ramai tak faham dan cakap ikut sedap mulut je.

Jadi sempena bulan kesedaran Caesarean April ini, jom kita sama-sama ketahui apa risiko bersalin secara pembedahan dan bagaimana rasa sakit yang dilalui oleh ibu-ibu semasa dan selepas melahirkan bayi.

7 Risiko Bersalin Pembedahan Yang Patut Kita Tahu
Kalau diberi pilihan, hampir semua wanita bercita-cita untuk melahirkan bayi secara normal. Namun terdapat banyak kondisi yang boleh berlaku ketika mengandung hinggalah detik bermulanya kontraksi yang menyebabkan pembedahan Caesarean terpaksa dijalankan.
Sama ada pembedahan dilakukan secara elektif (pilihan) mahupun kecemasan (emergency), bersalin czer juga mempunyai risikonya tersendiri.
1. Kesan Bius
Secara umumnya, pembiusan akan dilakukan bagi membolehkan ibu tidak berasa sakit ketika pembedahan dijalankan. Belum apa-apa dah berdebar tengok jarum tau!
Ada bius jenis yang separa badan dan ada juga jenis bius penuh, bergantung pada keadaan ibu.
Menurut MayoClinic, dalam segelintir kes, Selepas menerima suntikan, contohnya epidural, sesetengah wanita boleh mengalami sakit kepala, rasa tidak selesa pada saraf, dan sebagainya. Ia boleh berlangsung selama beberapa hari atau minggu.
Foto Kredit: verywell.com
2. Sakit Luka Pembedahan
Menurut Dr Izzat menerusi The Malaysian Medical Gazette, walaupun ibu-ibu tak akan berasa sakit ketika pembedahan, namun mereka tetap akan merasakan sakitnya lebih-lebih lagi pada beberapa hari pertama selepas pembedahan.
Serius, nak batuk atau ketawa pun boleh terasa sakit. Nak menyusukan bayi pun agak sukar berbanding mereka yang bersalin normal.
Dianggarkan 1 dalam 10 wanita akan mengalami ketidakselesaan pada luka pembedahan untuk beberapa bulan yang pertama.
Lama juga tu kan?

3. Jangkitan Kuman
Menurut BabyCenter, ibu akan diberi satu dos antibiotik untuk mengurangkan risiko terkena jangkitan sebelum melalui pembedahan.
Walau bagaimanapun, kira-kira 8% daripada wanita yang menjalani pembedahan Caesarean ini masih mendapat jangkitan selepas pembedahan.
3 jenis jangkitan yang boleh berlaku adalah:

Jangkitan pada bahagian luka – Tanda-tandanya adalah kemerahan, berair, atau kesakitan yang semakin teruk pada bahagian tersebut.
Jangkitan pada lapisan uterus (rahim) – Tanda-tandanya adalah pendarahan yang teruk, lendiran yang tidak normal dan berbau serta demam. Masalah ini lebih berkemungkinan berlaku sekiranya jangka masa air ketuban pecah adalah lama sebelum anda mula rasa sakit bersalin atau sekiranya ibu menjalani banyak pemeriksaan faraj sebelum pembedahan.
Jangkitan salur kencing – Semasa pembedahan, sebatang tiub nipis atau catheter akan dimasukkan ke dalam salur kencing untuk mengosongkan pundi kencing anda. Jangkitan boleh berlaku melaluinya.

Foto Kredit: tumbuh-kembang.co.id
4. Pendarahan
Ketika pembedahan, ibu berisiko untuk kehilangan lebih banyak darah berbanding proses bersalin normal.
Dalam sesetengah kes, ia lebih banyak berbanding apa yang dijangka terutamanya bagi mereka yang mengalami masalah berat badan atau masalah lain ketika hamil.
Foto kredit: apteka.ru
5. Darah Beku
Selepas pembedahan Czer, gumpalan darah beku boleh terbentuk di urat saraf bahagian kaki dan pelvik ibu. Darah beku ini boleh bergerak dan menyumbat salur darah di peparu.
Gumpalan darah yang dikenali sebagai pulmonary embolism ini amat berbahaya kerana ia boleh membawa maut.
Foto Kredit: newhealthadvisor.com
6. Masalah Pada Bayi
Sesetengah bayi mengalami masalah pernafasan selepas dilahirkan.
Walaupun masalah pernafasan selepas Caesarean biasanya tidak serius, kadangkala bayi memerlukan penjagaan khas untuk membantu mereka pulih.
Menurut kajian juga, bayi yang dilahirkan secara Caesarean berkemungkinan menghidapi asthma ketika zaman kanak-kanak dan mempunyai berat badan yang berlebihan.
Foto Kredit: metro.co.uk
7. Risiko Kehamilan Seterusnya
Mungkin ramai yang dah tahu bahawa sekali kita dah bersalin czer, yang seterusnya pun kena bedah juga.
Ini kerana untuk mengurangkan risiko dalam kehamilan akan datang.
Selain itu, pembedahan caesarean juga meningkatkan sedikit risiko mengalami plasenta previa (uri di bawah) dalam kehamilan yang akan datang.
Terdapat juga risiko kecil parut pada rahim atau koyakan uterin (uterine rupture).
Rahim pecah atau koyak sangat jarang berlaku, namun amat merbahaya.
Foto Kredit: plus.google.com
Besar Pengorbanan Ibu Yang Melahirkan Walau Dengan Cara Apa Pun
Sekarang baru tahu banyak juga risiko kelahiran secara pembedahan ni sebenarnya kan?
Jadi janganlah kita senang-senang nak anggap orang yang bersalin czer ni lebih mudah atau nak ‘mengelat’. Malah mereka mungkin kena rasa sakit yang berganda sebab dah lalui kontraksi dan induced pula sebelum kena emergency czer.
Tentunya doktor dan ibu perlu menimbang tara semua kemungkinan dan risiko demi menyelamatkan bayi.
Walau apa pun cara bersalin yang dilalui, percayalah yang ibu-ibu tetap seorang superwoman dan telah berjuang bermati-matian!


Ini 5 Risiko Tahan Kencing, Nak Elak Masalah Kesihatan Baik Jangan Kerap Buat & Lepaskan~

Sama ada disebabkan sibuk di tempat kerja atau situasi yang tidak mengizinkan, ia adalah perkara biasa bagi orang ramai untuk menahan keinginan membuang air kecil. Walau bagaimanapun, adalah tidak digalakkan untuk kerap menahannya kerana anda boleh mengalami risiko tahan kencing.
Nak tahu apa risiko penyakitnya? Jom lihat 5 risiko di bawah!

Baca juga: Risau Mata Putih Berubah Jadi Kekuningan, Hati-Hati Ini Tanda Penyakit!
RISIKO TAHAN KENCING

5 RISIKO KEMUNGKINAN PENYAKIT BILA KERAP TAHAN KENCING
1. KESAKITAN PADA PUNDI KENCING ATAU BUAH PINGGANG
Orang yang kerap menahan diri untuk kencing akan berasa sakit atau tidak selesa pada pundi kencing atau buah pinggang. Sewaktu anda membuang air kecil, ia akan jadi aktiviti yang menyakitkan.

Otot akan kekal separa terkemut selepas keluarnya air kencing yang boleh menyebabkan kekejangan pelvis.
2. JANGKITAN SALURAN KENCING (UTI)
Dalam sesetengah kes, menahan kencing terlalu lama boleh menyebabkan bakteria membiak. Ini boleh menyebabkan jangkitan saluran kencing (UTI).
Ramai doktor mengesyorkan untuk mengelakkan menahan kencing dalam jangka masa yang lama. Hal ini kerana, ia boleh meningkatkan risiko UTI terutamanya jika anda mempunyai sejarah UTI yang kerap.
Individu yang tidak minum air yang mencukupi lebih berkemungkinan mendapat UTI. Ia kerana pundi kencing tidak memaklumkan kepada tubuh badan untuk melakukan kekerapan kencing yang mencukupi. Ini boleh menyebabkan bakteria merebak melalui saluran kencing yang membawa kepada jangkitan.
SIMPTOM-SIMPTOM UTI:

Rasa terbakar atau pedih semasa membuang air kecil.
Sakit di pelvis atau perut bawah.
Keinginan berterusan untuk mengosongkan pundi kencing.
Air kencing yang kuat atau berbau busuk.
Keruh dan tidak berwarna pada air kencing.
Warna gelap secara konsisten pada air kencing.
Kencing berdarah.

3. BATU KARANG

Menahan kencing boleh menyebabkan batu karang terbentuk pada individu yang mempunyai sejarah penyakit itu atau pada mereka yang mempunyai kandungan mineral yang tinggi dalam air. Air kencing selalunya mengandungi mineral seperti asid urik dan kalsium oksalat.
4. REGANGAN PUNDI KENCING
Kerap menahan kencing dalam jangka panjang, boleh menyebabkan pundi kencing meregang. Ini mungkin menyukarkan atau mustahil untuk pundi kencing mengecut dan mengeluarkan air kencing secara normal.
Jika pundi kencing mengalami kerenggangan, langkah tambahan seperti catheter mungkin diperlukan.
5. KEROSAKAN PADA OTOT LANTAI PELVIS
Kerap menahan kencing boleh membahayakan otot lantai pelvis. Salah satu otot ini ialah sfinkter uretra, yang memastikan uretra tertutup untuk mengelakkan air kencing daripada bocor keluar. Merosakkan otot ini boleh menyebabkan inkontinen urin.
Melakukan senaman lantai pelvis seperti Kegels, boleh membantu menguatkan otot ini dan membaiki kehilangan otot atau mencegah kebocoran.
KESIMPULAN
Sekali-sekala menahan kencing tidak mendatangkan mudarat. Walau bagaimanapun, dengan kerap berbuat demikian boleh meningkatkan risiko jangkitan atau komplikasi lain.
Sekiranya anda mempunyai komplikasi di atas, segera berjumpa doktor bertauliah untuk menmbuat pemeriksaan dan menjalani rawatan susulan.
Sumber: Medical News Today


Risiko Tercekik Pada Kanak-Kanak, KKM Pantau Jualan Produk Konjak Jeli

Kementerian Kesihatan Malaysia (KKM) memaklumkan bahawa pihaknya memantau produk konjak jeli yang dijual di pasaran luar kerana difahamkan berisiko kepada kanak-kanak.
Menerusi kenyataan rasmi KKM di laman Facebook, isu ini telah menjadi perhatian sejak tahun 2001 apabila terdapat laporan
penjualan konjak jeli yang mempunyai risiko tercekik pada kanak-kanak.

Baca juga: Elak Beli Baby Nenas Ada Pemanis Tiruan, Lagi Tinggi Daripada Gula
RISIKO TERCEKIK PADA KANAK-KANAK, KKM PANTAU JUALAN KONJAK JELI

Produk konjak jeli dibuat kerana mempunyai tekstur yang kenyal, sukar larut ketika di dalam mulut dan sukar untuk ditelan berbanding produk jeli yang lain.

Kawalan ke atas produk berkenaan dibuat dengan menetapkan saiz dan juga amaran pada label produk supaya orang awam peka dengan risiko tersebut.

Berdasarkan data pemantauan dari tahun 2018 hingga kini, sebanyak 649 produk jeli telah disampel dan 352 daripadanya adalah produk konjak jeli. Enam sampel produk jeli turut dikesan tidak mematuhi peraturan makanan 139A dan dikenakan tindak penarikan balik produk (recall) oleh KKM.

Ibu bapa diingatkan untuk sentiasa memantau pengambilan produk konjak jeli oleh anak-anak bagi mengelakkan kejadian yang tidak dingini daripada berlaku.
Sumber: Facebook Kementerian Kesihatan Malaysia


Risiko Usus Luka & Tersumbat Jika Beri Makanan Pejal Kepada Bayi Sebelum Umur 6 Bulan

Pemberian makanan pejal kepada anak-anak berusia bawah 6 bulan sebenarnya boleh membahayakan bayi. Hal ini kerana makanan tersebut boleh menyebabkan saluran usus bayi tersumbat.  Seperti apa yang dikongsikan dalam perkongsian di bawah adalah dimana situasi si ibu memberi susu nestum kepada bayi yang baru sahaja berusia sebulan. Bahaya tu!
ANAK GEBU MINUM SUSU APA?

Saya sedang jaga mak mertua yang kurang sihat. Dengan Fatimah sekali. Mujurlah Fatimah ni sejenis yang dah biasa ikut ke mana pun, jadi dia baik-baik sahaja sejak semalam. Kemudian, ada seorang pelawat yang datang dan tegur betapa ‘gebunya’ Fatimah.
Seperti biasa, soalan yang akan kerap ditanya “minum susu apa ni?”.

Mak mertua laju menjawab dalam keadaan lemah “Susu badan je. Dia ni cikgu mengajar menyusu. Kalau nak tanya, boleh tanya dia je..”, kata mak mertua tujukan pada anak pelawat tadi yang sedang sarat. Saya macam selalu, terkuis-kuis malu. Terus si ibu muda merangkap anak makcik itu tanya saya beberapa soalan tentang penyusuan. Saya cuba menjawab sehabis baik merujuk kepada setiap soalan beliau.

“Ala anak-anak saya semua dulu minum nestum masa sebulan..” sampuk si makcik tadi merangkap mak si ibu muda itu. Bulat mata mak mertua saya. Segar terus muka dia yang dari semalam asyik baring sahaja.
MINUM NESTUM MASA UMUR SEBULAN?

“Minum nestum sebulan?”, tanya mak mertua saya sambil pandang muka saya. Sebagai seorang nenek yang pernah kehilangan cucunya, pandangan mak mertua saya tu jelas merisaukan. “Bancuhlah cair-cair, lepas tu bagi minum air banyak-banyak”, kata makcik itu lagi.
Saya macam dah tak boleh berdiam. Selama ni saya memang bukan jenis berkongsi dengan semua orang yang saya tak kenal. Tapi memandangkan makcik tadi bakal menerima cucu dalam beberapa minggu lagi, saya terpaksa bersuara.
“Bahaya bagi macam tu. Usus bayi masih belum matang (apatah lagi baru sebulan jerit hati saya). Dan bagi air masak banyak pun bahaya. Boleh jadi intoxification nanti”.
“Elok je tak ada apa anak-anak semua”, jawab makcik tu.
“Dulu pun banyak kes juga yang melibatkan kematian tapi kita tak tahu sebab dulu tak macam sekarang (ada facebook belaka)”, jawab saya dengan nada masih berlembut.
“Ala.. yang jadi macam tu (mati) sebab salah bancuh. Dia tak bagi minum air banyak. Kalau bancuh cair-cair tak jadi macam tu..”
ALLAH.. Saya tidak mahu menyahut lagi dan terus diamkan diri. Saya tak nak jadi biadap.
Ini bukan soal dia beri susu apa pada anak-anak dia dulu. Tapi dia sedang cuba beritahu yang beri bayi berusia sebulan minum Nestum adalah OK sahaja.
JANGAN BERI SUSU NESTUM KEPADA BAYI BARU BERUSIA SEBULAN!

Bagi anak minum nestum kepada bayi yang berusia sebulan adalah satu tindakan yang TIDAK WAJAR sama sekali dilakukan. Mungkin saya tidak berjaya untuk educate makcik itu. Bukan tak nak teruskan perbincangan, tapi bila perbincangan bakal menjadi perbalahan, lebih baik saya mengalah.
Jadi saya menulis perkongsian ini dengan harapan ibu-ibu lain dapat belajar dan tidak cuba untuk merisikokan bayi masing-masing dengan memberikan nestum sebelum berusia 6 bulan walaupun nestum cair. Air yang berlebihan boleh menyebabkan water intoxification berlaku. Water intoxication berlaku bila bayi diberikan air melebihi keperluan tubuh badannya. Tubuh manusia mengandungi 70 – 80% air dan susu ibu atau FM mengandungi air dalam 85%.
Jika bayi kurang dari 6 bulan diberikan tambahan air masak selepas minum susu boleh menyebabkan kepekatan garam dalam darah cair. Dan bayi boleh mendapat sawan tanpa demam. Dan memberi makanan pejal kepada bayi sebelum waktunya juga boleh merisikokan usus bayi yang belum matang. Usus bayi boleh tercedera atau tersumbat.

Jadi, sebelum perkara yang lebih buruk berlaku, ambillah langkah pencegahan. Bayi menangis bukan semestinya kerana lapar. Bayi menangis kerana itulah fitrahnya untuk berkomunikasi dan minta bantuan dari kita. Jadi sebagai ibu dan ayah, lindungilah mereka dan jagalah hak mereka dari sesuatu yang kita tidak diingini berlaku kepada mereka.
Sumber : Nad Masrom, Kaunselor Laktasi Anda


Riverine Splash, Taman Tema Terbaharu Di Selangor Anda Kena Pergi!

Setiap kali hujung minggu, pasti mak ayah akan bawa anak-anak keluar berjalan-jalan setelah penat bekerja dan bersekolah bukan? Berita baik untuk anda yang tinggal di negeri Selangor dan berdekatan, terdapat sebuah taman tema baharu yang anda boleh bawa anak-anak datang bermandi-manda. Boleh bawa anak-anak dan seisi keluarga datang ke Riverine [email protected] Cove hujung minggu ini!
Baca juga: 5 Barang Hotel Anda Boleh Ambil Sebelum Checkout Bilik

Riverine Splash, Taman Tema Baru di Selangor!

Riverine Splash @ Amverton Cove adalah taman tema yang baru dibuka di Pulau Carey. Terdapat lebih 12 tarikan dan gelongsor yang anda kena cuba, antaranya Anaconda Tube Slide, Rimba River, Survival Park dan juga Kiddie Beats yang dikhaskan untuk kanak-kanak.

Anda juga boleh menginap di Riverine Hotel & Suites dengan bilik yang luas dan selesa, sesuai sangat nak bawa keluarga ke sini. Hanya 45 minit sahaja dari KL. Berikut merupakan senarai harga tiket masuk ke Riverine Splash.

Amverton Cove Golf & Island Resort : 📍Jalan Pulau Carey, Mukim Jugra, 42960 Pulau Carey, Selangor.
Sumber: Tourism Malaysia


RM 55,000 Berjaya Dikutip Bagi Menerusi ROASTERS Chicken Run Ke-12

Ia merupakan hari Ahad yang istimewa dengan kehadiran lebih daripada 2,138 peserta larian ROASTERS Chicken Run Ke-12 (RCR) di Desa Waterpark, yang dianjurkan oleh Kenny Rogers ROASTERS (KRR).

Peserta hadir seawall jam 6:30 pagi dan disambut oleh sesi memanas badan oleh Celebrity Fitness sebelum mengambil bahagian di dalam kategori masing-masing.

“ROASTERS Chicken Run  merupakan salah satu acara signifikan di dalam kalendar kami. Kejayaan acara ini boleh dilihat daripada sambutan yang diterima menjelang edisi ke-12 pada tahun ini. Memandangkan sokongan padu yang kami terima daripada rakyat Malaysia, ini memberikan kami kepuasan bagi melihat objektif kami mempromosikan kehidupan sihat, di samping memberi semula kepada komuniti telah dicapai,” ulas Dato’ Francis Lee, Pengarah Eksekutif Kumpulan Berjaya ROASTERS (M) Sdn Bhd.

“Menerusi jumlah RM 55,000 yang Berjaya dikutip daripada acara ini, kami berbesar hati untuk berkongsi bahawa KRR akan mencapai lebih ramai orang yang memerlukan bantuan dengan menyediakan mereka hidangan enak dan berkhasiat di samping menderma ke pelbagai organisasi menerusi Yayasan Bantuan Makanan,” tambah Dato’ Francis Lee.

Dana daripada ROASTERS Chicken Run 2016 akan diserahkan kepada Yayasan Bantuan Makanan menerusi 2,000 set Kenny’s Chicken Meals ke lebih kurang 20 rumah kebajikan untuk muda dan tua. Sementara itu, baki dana tersebut akan digunakan untuk membeli bahan-bahan dan barangan runcit kepada rumah-rumah lain yang juga disokong oleh Yayasan Bantuan Makanan.
Yayasan Bantuan Makanan merupakan organisasi bukan berasaskan keuntungan dan beroperasi sebagai bank makanan yang menyediakan makanan asas kepada rumah-rumah kebajikan, pusat-pusat pemulihan, pusat-pusat pemberian makanan, keluarga-keluarga miskin dan papa.

“Saya bersyukur pada hari ini bagi menunjukkan penghargaan dan sokongan saya kepada acara bermakna ini. Kami menghargai keperihatinan KRR dan rakyat Malaysia, yang tidak mementingkan diri bagi bersama-sama kami pada hari ini dengan menyokong yayasan ini. Dengan sumbangan yang dikutip, kami boleh menjangkau lebih jauh dengan mencapai lebih banyak rumah dan membekalkan mereka dengan bekalan makanan yang lebih berkhasiat,” ujar Rick Chee, pengasas Yayasan Bantuan Makanan pada larian amal tersebut.
ROASTERS Chicken Run (RCR) telah mengutip lebih daripada RM 660,000 untuk organisasi-organisasi dan rumah-rumah kebajikan seperti Little Yellow Flower Foundation, Tabung Kebajikan Pesakit HUKM, Pediatric Unit HUKM (Oncology), Unit TUTUR – Aural Rehabilitation Centre for Hearing Impaired Children bersama-sama dengan Yayasan Budi Peyayang Malaysia and House of Joy and Faith, Yayasan Sunbeams Home, Rumah Juara, Rumah Kanak-kanak Tengku Budriah, Rumah Sayangan, Malaysian National Kidney Foundation – Dialysis Treatment for the Young, Rumah Hope, Rumah Kebajikan Anbu Illam, Rumah Charis Ti-Ratana Welfare Society, and Tabung Kebajikan Pesakit PPUKM – Young Diabetic Patients.
ROASTERS Chicken Run 2016 dijayakan dengan sokongan daripada rakan kongsi tempat rasmi, Desa WaterPark. Rakan-rakan lain yang turut menjayakan larian ini adalah 100 Plus, Brooks, BCard, Berjaya Hotels & Resorts, Celebrity Fitness, Unilever Food Solutions, Starbucks, Sports Toto, Krispy Kreme, The Sun, Salonpas, RockTape, Dutch Lady, The Cocoa Trees, Fresh N Sqz, Super Asia, Delphi, and Nestle.

The ROASTERS Chicken Run adalah salah satu daripada inisiatif Kenny Rogers ROASTERS Community Chest Campaign, yang ditubuhkan pada tahun 2005 bagi membantu mereka yang kurang berkemampuan. Untuk makluman lanjut, hubungi 03-2119 9888 atau layari www.krr.com.my atau www.facebook.com/krrmalaysia.

[box type=”info” align=”” class=”” width=””]ABOUT KENNY ROGERS ROASTERS
Kenny Rogers ROASTERS (“KRR”) was originally set up by popular Country and Western singer, Kenny Rogers, and former Governor of the state of Kentucky, John Y Brown Jr, in 1991. In April 2008, Berjaya Corp Bhd (BCorp) wholly owned subsidiary of ROASTERS Asia Pacific and master franchise for KRR fully acquired the chain’s parent, US-based NF Roasters. Berjaya Roasters (M) Sdn Bhd, a subsidiary of BFood and BCorp, is the operator for KRR chain of restaurants in Malaysia. KRR is a multi-award winning mid-casual dining restaurant with rotisserie roasted chicken as its main core product complemented by a wide variety of wholesome choices. With 100 restaurants all over Malaysia, KRR has also expanded internationally and has restaurants operating in China, Cambodia, Indonesia, Philippines, Singapore, Bangladesh, Brunei, UAE and USA. [/box]


RM 68 Seorang Termasuk Pass Taman Tema Air! Austin Park Hotel Memang Best!

Dah dekat musim cuti sekolah kan? Masa macam ni la nak bawa keluarga pergi melancong, betul tak? Kadang tu kita terlalu sibuk sampai lupa nak luangkan masa dengan insan tersayang. Namun, admin tak nafikan faktor kewangan turut memainkan peranan.
Jadi, hari ni admin nak share dengan anda sebuah hotel yang cukup awesome dengan tawaran hebat. Hanya RM68 seorang untuk satu malam. Nak tahu di mana tempatnya dan apa yang mereka ada untuk anda? Detail dekat bawah.

Water Theme Park Terbesar di Johor!

Mesti pelik kenapa admin recommend Austin Park Hotel? Terletak di tengah-tengah bandar Tebrau, Austin Park Hotel menawarkan pakej percutian terbaik. Lengkap dengan taman tema air yang besar dan menarik iaitu Austin Heights Water and Adventure park, anda dan keluarga pasti teruja.

Taman tema air ini menjanjikan satu pengalaman yang berbeza buat anda sekeluarga. Ianya dilengkapi pelbagai permainan air yang menarik. Hanya 3 minit je jalan dari hotel. Menarik kan?
Kemudahan Hotel Tip Top! Nak Buat Meeting Boleh, Kenduri Pun Boleh!

Selain taman tema air, kalau anda nak tahu Austin Park hotel ni sangat luas dan besar. Mereka ada 108 bilik penginapan, itu tak termasuk lagi 460 parkir kereta, surau serta bilik meeting.

Bukan mudah ye nak cari penginapan yang sediakan surau. Selalunya, kita kena solat dalam bilik dan kadang tu dalam bilik tiada arah kiblat. Nasib la Austin Park Hotel sediakan semua kemudahan ni.
Bagi anda yang tengah usha-usha nak buat majlis kenduri kahwin, malam gala atau dinner company, boleh cuba survey Austin International Convention Centre. Mereka ada ballroom seluas 4 000 meter persegi kot.
Nak buat kenduri kahwin boleh, nak buat dinner company boleh nak sambut birthday anak pun boleh.
Bilik Penginapan yang selesa!

Tambah menarik, bilik penginapan di Austin Park Hotel juga cukup selesa dan luas ye. Ianya lengkap dengan TV LED 40 inci, plug soket, bahan asas untuk bilik seperti katil, bilik air dan keperluannya serta barang elektrik seperti pemanas air dan iron. Dekat sini internet akses 24 jam dan laju. No buffering video guys.
Senang nak cari makan! Kawasan sekitar menarik!

Ni bahagian paling penting. Makanan! Kalau hotel best tapi susah nak cari makan tak best jugak… Untungnya anda, di sekitar Austin Park Hotel, ada pelbagai restoran. Even dekat lobi hotel pun ada restoran makanan. So, bab makan jangan risau.
Lagipun dekat area sini ada banyak tempat menarik yang anda boleh pergi. Anda hanya perlu mengambil masa 3 minit unruk ke Austin Heights Golf and Resort, 7 minit memandu untuk ke Aeon Jusco Tebrau  dan IKEA Tebrau.
Pakej Menarik? Apa tu?

Tadi dekat atas admin ada bagitahu tentang pakej RM 68, kan? Sekarang Austin Hotel tengah buat Year End + Opening promotion. Dengan bayaran hanya RM68 seorang, anda boleh menginap di Austin Park Hotel selama satu hari dan dalam masa yang sama anda akan menerima pass masuk ke Austin Heights Water and Adventure Park.

Jadi, apa lagi yang anda tunggu? Jom grab tawaran RM 68 ini sekarang jugak. Terlepas rugi sangat! Nak tahu lebih lanjut klik link Laman Web dan Facebook di bawah ye.
>>>Klik sini untuk promo Year End + Opening promotion<<<
Website: Austin Park Hotel, Johor
Facebook: Austin Park Hotel, Johor


RM189,000 Ditawarkan Kepada 21 Pelajar Menerusi Biasiswa Putrajaya Perdana Berhad

Putrajaya Perdana Berhad (PPB), salah sebuah kumpulan pembinaan, pembangunan hartanah dan konsesi hari ini membantu 21 pelajar bermasalah kewangan, dan meletakkan mereka di jalan pendidikan tinggi dengan menawarkan mereka anugerah biasiswa tahunan.

Di upacara Anugerah Biasiswa Putrajaya Perdana 2016, yang berlangsung di pejabat PPB, Dato’ Rosman bin Abdullah, Pengarah Urusan Kumpulan PPB berkata, “PPB sering mencari pelajar yang bermasalah kewangan dan memberikan mereka pendidikan peringkat tinggi di mana mereka tidak mampu untuk perolehinya.
Penerima anugerah datang dari seluruh Malaysia. Mereka berhak secara akademik untuk meneruskan pembelajaran di universiti umum dan kolej umum serta swasta.

Program Biasiswa Tahunan adalah sebahagian daripada inisiatif Corporate Social Responsibility (CSR) bagi memberi peluang pendidikan kepada pemuda negara dan membina masa depan yang lebih cerah.
Sejak 11 tahun yang lalu, PPB telah menyokong para pelajar mendapat pendidikan tinggi, dan setakat ini 97 orang pelajar berpotensi telah menerima anugerah biasiswa tahunan dengan jumlah melebihi RM1.3 juta.

Untuk layak sebagai penerima, pelajar-pelajar mestilah warganeraga Malaysia dan berumur 19-25 tahun. Hanya pelajar sepenuh masa yang telah pun memperolehi kemasukan atau bercadang untuk masuk ke universiti umum dan kolej umum serta swasta akan dipertimbangkan. Mereka juga perlu memperolehi keputusan yang cemerlang bagi SPM/STPM/Diploma/Matrikulasi atau keputusan yang seangkatan dengannya.
Setiap pelajar ditawarkan RM9,000 bagi setiap tahun akademik. Pelajar yang dipilih adalah dari bidang Kejuruteraan Sivil/Struktur, Kejuruteraan Mekanikal/Elektrikal, Ukur Kuantiti/Bangunan, Pengurusan Bangunan/Pembinaan dan juga Pentadbiran Perniagaan.

Sejurus menamatkan kursus dan telah graduat, pelajar ini diperlukan untuk berkhidmat sebagai kakitangan PPB atau mana-mana anak syarikat bagi tempoh minimum dua tahun.
Sejumlah RM189, 000 telah ditawarkan kepada pelajar sewaktu berlangsungnya upacara anugerah tersebut.


RMK-12, Kerajaan Perlu Telus Dalam Perbelanjaan & Elak Hutang – Johari Ghani

Rancangan Malaysia ke-12 (RMK-12) dengan matlamat ‘Keluarga Malaysia – Makmur, Inklusif, Mampan’, membolehkan semua rakyat menikmati taraf hidup lebih baik dengan sasaran menjadi negara berpendapatan tinggi pada 2025. Perdana Menteri, Datuk Seri Ismail Sabri Yaakob berkata, RMK-12 adalah pelan pembangunan menyeluruh yang akan memperkenalkan beberapa pembaharuan, bagi memastikan pertumbuhan ekonomi yang mampan dengan pengagihan peluang dan hasil yang lebih saksama.
Baca juga: PKP3.0: Ini 8 Saranan Johari Ghani Buat Kerajaan Berdepan Pandemik

‘KERAJAAN PERLU BERSIKAP TELUS DALAM PERBELANJAAN’- DATUK SERI JOHARI ABDUL GHANI

Bekas Menteri Kewangan Kedua, Datuk Seri Johari Abdul Ghani, berkata penyediaan RMKe-12 bagi pembangunan negara untuk lima tahun akan datang itu sangat penting dan mencabar memandangkan keadaan pandemik COVID-19 telah membatasi ruang fiskal kerajaan dan mengekang kemampanan fiskal negara.

Kerajaan perlu bersikap telus dengan amalan perbelanjaan di luar belanjawan khususnya yang dibiayai melalui jaminan hutang. Ia bagi mengelakkan jumlah hutang dan liabiliti kerajaan meningkat ke paras tidak mapan yang mana akan menjejaskan kedudukan fiskal negara dalam pelaksanaan Rancangan Malaysia Ke-12 (RMKe-12).

Beliau berkata, adalah tidak pasti bagaimana kerajaan berupaya membiayai ratusan bilion perbelanjaan pembangunan untuk lima tahun ke depan tanpa perlu menaikkan had hutang berkanun setiap tahun dengan kedudukan hutang kerajaan berjumlah RM958 bilion atau 61.2 peratus daripada Keluaran Dalam Negara Kasar (KDNK), termasuk hutang yang dijamin oleh kerajaan berjumlah RM300 bilion yang terdiri daripada bon yang diterbitkan oleh Danainfra, Prasarana, yang harus ditanggung oleh kerajaan termasuk komitmen kerajaan di luar belanjawan yang lain.
Justeru, katanya, sebarang perbelanjaan untuk projek infra yang membabitkan komitmen jaminan oleh kerajaan hanya harus membabitkan projek yang akan memberi manfaat kepada rakyat dalam hal menyediakan pekerjaan dan meningkatkan pertumbuhan ekonomi dalam tempoh lima tahun akan datang.
“Semua projek yang tidak dirancang dan diluar RMKe-12, sekiranya ia tidak diperlukan maka tidak wajarlah dipertimbangkan. Kerajaan mesti belajar daripada pandemik ini dan berusaha untuk memberi tumpuan kepada peningkatan kemampuan penjagaan kesihatan awam”
LINDUNG SUMBER BEKALAN MAKANAN
Sumber foto: AWANI
Mengulas mengenai harapan RMK-12, mengikut perangkaan Bank Dunia, perbelanjaan penjagaan kesihatan kerajaan Malaysia ketinggalan di belakang dengan hanya membelanjakan 2.0 peratus daripada KDNK untuk penjagaan kesihatan awam berbanding kira-kira 3.8 peratus KDNK oleh negara berpendapatan menengah atas lain.
Johari juga berkata, pandemik COVID-19 juga telah mendedahkan kerentanan kedudukan keselamatan makanan negara, yang mana jika negara lain menghentikan eksport produk makanan ruji seperti beras, tepung, gula, jagung dan komoditi makanan import lain untuk melindungi bekalan domestik mereka sendiri, menjadikan pengimport seperti negara ini berisiko kekurangan makanan.
“Antara lain yang boleh dipertimbangkan adalah pelaburan berbalik di negara lain yang menanam makanan import kita di luar negara untuk melindungi sumber bekalan makanan kita,” katanya.
Johari berkata, dalam RMKe-12, kerajaan mesti memikirkan penanaman atau pengeluaran makanan sebagai suatu keperluan dengan menerapkan sistem teknologi tinggi, ketepatan kejuruteraan dan konsep lestari. Beliau berkata, kerajaan mesti memperuntukkan sumber yang cukup untuk melaksanakan strategi itu daripada awal lagi agar sektor swasta dapat turut serta dalam inisiatif berkenaan untuk mewujudkan ekosistem keselamatan makanan negara yang lestari.

“Saya harap RMKe-12 akan memberikan hala tuju yang jelas bagi kerajaan untuk merangka Belanjawan 2022 kerana ia penting untuk meningkatkan keyakinan pelabur yang telah berkurang sejak beberapa tahun kebelakangan ini seperti yang ditunjukkan oleh aliran masuk pelaburan langsung asing (FDI) negara ini yang berada di belakang ekonomi serantau lain seperti Indonesia dan Vietnam,” katanya.
Johari juga berharap, Ahli Parlimen mesti diberi masa yang cukup untuk berdebat dan membincangkan RMKe-12 di Parlimen kerana ia adalah strategi penting yang akan diambil oleh negara dalam lima tahun akan datang. Sebenarnya, ia lebih penting berbanding belanjawan kerana belanjawan tahunan harus mengikuti strategi yang telah dikemukakan dalam RMKe-12 ini.
Sumber: Berita Harian


Rock & Louie ‘Balik Kampung’ – Kisah Adik-Beradik Harimau Siberia Pulang Ke Lost World Of Tambun

Kakitangan Lost World Of Tambun mengalu-alukan kepulangan adik-beradik harimau Siberia, Rock dan Louie.

Selepas sedekad lamanya, mereka akan kembali ke tempat kelahiran dan bersatu dengan keluarga, termasuk Zulkafli Bin Shamsudin, penjaga zoo di Lost World Of Tambun yang telah menyambut kelahiran mereka dan menjaga mereka sewaktu mereka masih kecil.
Kedua-dua adik-beradik itu akan pulang ke Lost World Tiger Valley – taman yang dipenuhi kehijauan, pokok untuk mereka memanjat dan sungai untuk mereka berenang seumpama habitat semulajadi mereka. Para pengunjung boleh belajar dengan lebih lanjut tentang mereka berdua ini sewaktu pertunjukan harimau, dan menerusi program pendidikan, di mana pengunjung boleh bermesra dari jarak dekat dengan harimau tersebut.

“Tidak syak lagi, Sunway Lagoon akan merindui Rock dan Louie. Bertahun lamanya, kedua-dua mereka telah menambat hati kami. Namun, Lost World Of Tambun mahukan mereka pulang, dan ia bakal merupakan peristiwa  nostalgia bagi penduduk tempatan,” kata Calvin Ho, Pengurus Besar Kanan daripada Sunway Theme Parks.
Jom lawati Rock dan Louie di Lost World Of Tambun pada acara sambutan ‘Secrets of Raya’ yang akan datang, yang turut menampilkan makanan, kraftangan, permainan bersama keluarga, kebajikan dan banyak lagi yang akan menjadikan percutian anda sungguh bermakna. Dari Julai 6-10, orang ramai boleh menikmati keistimewaan beraya di sini, semuanya berlaku di Lost World Of Tambun Hot Springs dan Spa.

Waktu operasi adalah dari jam 11:00 pagi ke 6:00 petang setiap hari Isnin hingga Jumaat, 10:00 pagi ke 6:00 petang setiap hari Sabtu dan Ahad. Lost World Hot Springs dan Spa pula beroperasi dari 6:00 petang ke 11:00 malam setiap hari Isnin hingga Ahad. Taman akan ditutup setiap hari Selasa kecuali musim cuti sekolah dan cuti umum Malaysia.
Maklumat lanjut boleh diperolehi di laman Facebook Lost World Of Tambun dan laman web: www.facebook.com/lostworldoftambun / www.sunwaylostworldoftambun.com atau hubungi taman di +605 542 8888.


Gaya Macam Rocker, Tapi Suara Macam Muazzin Masjidil Haram. Sungguh Tak Sangka!

Muazzin Masjidil Haram?
Orang kata, ‘jangan menilai buku dari luarannya’. Sama seperti penampilan ‘abang rocker’ ini. Walaupun berpakaian sebegitu, suaranya cukup merdu. Berbeza dengan laungan azan merdu dari adik Amnan,  suara ‘abang rocker’ ini bagaikan muazzin Masjidil Haram, Syed Ali Ahmed Mulla.
Katanya, beliau berasal dari Filipina. Wallahualam.


Roti Expired Jangan Buang, Boleh Buat Mol Roti Tahan Selama 6 Bulan!

Roti adalah antara makanan yang cepat rosak. Jika dibeli dan tidak boleh dimakan selepas tarikh luput, maka roti akan muncul kulat. Kan dah sayang kalau jadi macam itu. Harga roti sekarang ini bukan murah, jadi jangan terus buang ada manfaat lain yang boleh dilakukan dengan roti yang sudah tarikh luput.
Ia boleh dijadikan sebagai mol roti. Pastinya ada masalah pokok yang ditanam di rumah susah untuk hidup dengan subur atau lambat berbuah kan? Jadi, cubalah cara ini boleh mampu merancakkan pengeluaran bunga, melebatkan buah dan menggemukkan daun.

Baca juga: Cara Buat Semburan Organik Bawang Putih, Tanaman Selamat Daripada Serangga Perosak
CARA BUAT MOL ROTI

Seperti yang telah dijanjikan, saya share cara-cara nak buat mol roti (baja roti). Fungsi baja roti sama seperti baja yakult iaitu untuk merancakkan pengeluaran bunga dan melebatkan buah selain menggemukkan daun.

Bahan-bahan:

Keping roti Gardenia expired
4 sudu gula merah
Air mineral 1.5 L. Boleh guna air mati atau air hujan atau air tapis. Asalkan bukan air paip.
Gunting
Sudu
Corong kertas

Pastikan corong kertas seperti dalam gambar.

Penutup botol perlu ditebuk untuk mengeluarkan gas.

Roti Gardenia expired tadi, perlu digunting secara kecil-kecil terlebih dahulu.

Gambar tak clear sangat. Masukkan roti ke dalam botol yang berisi air mineral.

Letakkan corong kertas ke dalam penutup botol dan masukkan 4 sudu makan gula merah ke dalam botol. Kegunaan corong kertas itu agar gula melaka tidak jatuh ke bawah.
Tutup botol rapat-rapat dan goncang-goncang.

Tutup botol rapat-rapat dan goncang-goncang.

Simpan di tempat yang gelap selama seminggu. Setelah seminggu tapis mol roti. Ambil patinya sahaja (roti yang terurai buang). Guna air yang bening sahaja sebagai pati. Masukkan ke dalam bekas kedap udara.
Ambil 10ml mol roti dan tambah dengan 1L air biasa. Spray pada daun, pucuk, tanah dan boleh disiram juga. Tiada menjadi masalah.
Routine seminggu sekali, waktu pagi sahaja. Fungsi mol roti untuk menggalakkan pengeluaran bunga dan melebatkan buah serta menggemuk dan menghijaukan daun. Mol boleh disimpan di dalam peti sejuk selama 6 bulan.
Semoga manfaat!
Sumber: Facebook Liyana Mohd Poad


Ingatkan Boleh Kenyang Dan Kurus Makan Roti Putih Untuk Sahur, Rupanya…

Roti putih adalah salah satu menu sahur yang kerap menjadi pilihan orang ramai untuk menggantikan nasi terutamanya dalam kalangan pelajar. Ini kerana umum beranggapan bahawa roti putih ini mudah dan cepat untuk makan ketika sahur.
Sebenarnya roti putih tidak digalakkan untuk diambil ketika makan pagi mahupun sahur. Mungkin sesetengah berpendapat bahawa hanya makan roti putih, perut anda akan bertahan sepanjang hari. Sebenarnya itu hanyalah ‘auta’ semata-mata. Ikuti penulis mengenai sebab roti putih tidak digalakkan untuk makan pagi dan sahur.

Baca juga: Sama Tapi Tak Serupa, Ini Panduan Pemilihan Roti Yang Betul Buat Anda Yang Nak Diet
SEBAB-SEBAB ROTI PUTIH TIDAK DIGALAKKAN UNTUK SAHUR ATAU MAKAN PAGI
1. Tinggi karbohidrat tapi rendah serat

Anda berpotensi mengalami hiperkarbohidrat atau kelebihan karbohidrat dalam badan disebabkan oleh kandungannya yang sangat tinggi dalam roti putih. Jika berlanjutan, ianya kemungkinan akan menjejaskan fungsi kognitif otak seperti turunnya kecerdasan dan daya ingat serta alzheimer.

Selain itu, kesan rendah serat dalam badan akan menyebabkan masalah pencernaan kepada tubuh anda.
2. Punca Kegemukan

Sering kita dengar bahawa orang yang makan roti putih ini adalah tujuannya untuk diet iaitu menggantikan nasi. Apa yang anda patut tahu ialah roti putih mengandungi kalori yang tinggi sehinggakan boleh menambahkan berat badan seseorang.
3. Meningkatkan kadar gula dalam darah

Intipati roti dengan lajunya akan memasuki saluran pencernaan tubuh anda dan seterusnya memasuki aliran darah sebagai glukosa. Ketika keadaan ini berlaku, ia akan mengakibatkan kadar gula dalam darah dan juga insulin  meningkat dengan pantas.
4. Mengenyangkan tapi tak tahan lama
Ada beberapa sumber yang telah membuktikan bahawa roti putih tidak mengenyangkan. Namun, sebenarnya ia mampu mengenyangkan perut anda, cuma ianya tidak akan bertahan lama. Kesannya, anda akan lapar dengan cepat selepas memakan roti putih.
5. Kadar sodium yang tinggi

Roti putih mengandungi kadar sodium yang tinggi. Jika anda selalu makan roti putih, paras garam dalam tubuh akan meningkat dan kesannya akan menjejaskan kesihatan badan.
6. Sukar dicerna
Roti putih memiliki serat yang rendah dan juga kandungan glutten yang sangat tinggi hingga menyebabkan ia sukar untuk dicerna. Malah, roti putih juga tidak mengandungi kandungan enzim yang boleh membantu untuk memecah karbohidrat dan lemak supaya mudah dicerna.
Jadi, dah tahu kenapa roti putih tidak elok untuk dimakan ketika sahur ataupun makan pagi? Untuk yang diet, lebih baik anda makan nasi daripada roti kerana kandungan kalori kedua-duanya adalah lebih kurang cumanya nasi lebih mengenyangkan. Elakkan makan roti putih kerana badan anda yang akan mengalami kesannya di masa depan.
Sumber: Public Health Malaysia & Sempoi Media


Roti Telur Spesial Guna 1 Bahan Rahsia, Tak Sangka Hasilnya Memang ‘Padu’!

Kalau sebut roti telur memang rata-rata pernah mencubanya kerana cara penyediaannya mudah sahaja. Tetapi roti telur spesial yang dikongsikan oleh Afy Al Habibi di laman Facebooknya memang lain daripada lain.
Kalau nak tahu, ada satu bahan rahsia yang digunakan untuk menghasilkan roti telur spesial ini. Apa ya agak-agak? Jom baca kalau nak tahu.

Baca juga: Resepi Karipap Kurma Daging, Rangup Sampai Malam!
ROTI TELUR SPESIAL GUNA 1 BAHAN RAHSIA, MEMANG KENA CUBA
1. Guna satu plastik roti benggali. Kalau guna yang segi empat rasanya kurang kick. Potong setebal satu jari dengan pisau pemotong roti ya. Baru cantik.

2. Seterusnya inilah bahan rahsia yang menaikkan rasa roti bakar itu. Wajib guna marjerin jenama di bawah kerana boleh buat roti kita bau wangi berganda.
Sapu marjerin di kedua-dua belah roti. Kemudian pecahkan telur dua biji. Tak perlu campur garam sebab marjerin tadi dah ada rasa masin.

3. Kena sapukan juga marjerin dekat pan terlebih dahulu sebelum dipanaskan.

4.  Kalau nak jimat penggunaan telur, boleh tepek dengan garfu macam dalam gambar. Buat kedua-dua belah.

5. Kemudian dibakar atas pan yang dipanaskan seketika tadi menggunakan api kecil sahaja. Balikkan kedua belah. Tunggu sampai garing. Ulang langkah yang sama untuk masak kesemua kepingan roti tadi.

Siap! Sedia untuk dihidangkan. Boleh tuang susu pekat manis atau taburan gula untuk rasa lebih sedap. Kalau anak makan, pasti mereka akan teringat-ingat!

Selamat mencuba!
Baca juga: Cara Siang Sotong Kembang Dengan Betul, Tak Liat & Wangi
Sumber: Facebook Afy Al Habibi


Buat ‘Stok’ Bahan Masakan Untuk Anak, 5 Minit Dah Siap & Semudah ABC!

Memasak untuk anak-anak terutamanya anak yang masih kecil memang memerlukan kesabaran dalam kalangan ibu. Tambah pula kalau si ibu bekerja, kalau nak masak bubur nasi hampir sejam juga barulah siap, tak terbuat kerja yang lain kan? Oleh itu, jom kita cuba cara dari perkongsian si ibu ini yang menarik perhatian ramai kerana bahan-bahan yang disediakan untuk masak makanan bayi ini sangat mudah, cepat dan teratur.
5 MINIT DAH BOLEH SIAP MASAK!
Ummi nak kongsi pada ibu-ibu yang nak masak dengan mudah semudah ABC. Campak-campak 5 minit siap dah. Buat stock dan freeze kan terus. Sebab rifqi ni tak boleh tengok ummi hilang dari pandangan so terpaksa buat siap-siap.

Puree carrot

1. Potong-potong
2. Steam kan
3. Blend halus
4. Freez kan. Nak masak just amik 1 kiub.

Puree Brokoli

1. Potong-potong, cuci bersih
2. Steamkan
3. Blend halus
4. Freezkan. Nak masak just amik 1.
Beras frozen

1. Basuh bersih beras
2. Rendam 3 jam beras bagi kembang.
3. Masuk bekas. Kuantiti untuk 2 kalau makan/ikut ibu-ibua.
4. Bekukan. Dah beku keluarkan dari bekas dan masuk zip bag.
Ayam beku

1. Potong kecik-kecik
2. Cuci bersih
3. Masuk bekas untuk 1 kali masak.
4. Bekukan. Masuk zip bag. Amik 1 kiub untuk sekali masak.
Serbuk ikan bilis

1.Cuci bersih. Rendam 5 jam untuk buang masin
2. Toskan air.
3. Sangai tanpa minyak. Api slow dan rajin kacau.
4. Blend halus. Simpan bekas kedap udara. Simpan dalam peti sejuk.
Chiken Bone Stock (CBS)

1.Campur semua bahan rebus sekali.
2. Rebus 5-6Jam (periuk stainless Steel).
*Mudah kan kalau kita dah siapkan barang-barang ini terlebih dahulu? Setiap kali nak masak hanya campak sahaja!
Sumber : Naufal Raihan


RTK & PCR Test : Bila Masa Sesuai Nak Buat? Ini Jawapannya

Kes harian COVID-19 di negara ini terus mencatatkan peningkatan dan ia sudah tentunya merisaukan orang ramai untuk keluar melakukan aktiviti harian. Orang ramai dinasihati untuk melakukan ujian Covid-19 jika demam berterusan dan sentiasa menjaga kebersihan serta mengamalkan SOP yang ditetapkan.
Walau bagaimanapun, meskipun sudah hampir 2 tahun ‘hidup’ bersama wabak Covid-19, masih ada juga segelintir individu yang tidak tahu atau peka mengenai ujian RTK atau PCR. Justeru itu, ikuti penerangan lanjut pegawai perubatan di bawah di laman Twitternya.

Baca juga: “Kena Covid Tapi Tak Tahu…”- Ibu Kongsi Pengalaman Jaga Anak Selepas Dijangkiti Covid-19
RTK & PCR TEST: BILA MASA SESUAI NAK BUAT? INI JAWAPANNYA
RTK ialah Rapid Test Kit. Boleh cucuk hidung atau air liur. Kebanyakan self test are saliva la. Memang sensitive tetap dia hanya akan detect if ur viral load tengah tinggi and infectious (most kits kne CT value rendah 30-35 baru detect as positive)

Means the best time to test is Day 1-5 of symptomatic illness. I usually tell my pts klau 1st day tu negatif, hari ke 3 cek balik. Nak cek daily from day 1-5 pun boleh kalau you boleh afford the kits.

Lagi satu, saliva test ni paling elok dibuat awal pagi. Bangun pagi, don’t eat or drink, don’t brush teeth, terus pergi buat test. Kalau ada kahak ke try keluarkan kahak tu campur dengan saliva you untuk test.
Kalau tak dapat buat awal pagi, make sure tak makan or minum sekurang-kurangnya 30min sebelum test. Baru better accuracy ye. Yang cucuk hidung tu tak perlu risau anytime pun boleh.
Make sure kedalaman cucuk hidung tu ikut arahan dekat test kit tu la. Result tunggu betul-betul 10-15 mins ok. Lebih dari tu dah tak betul result dia. So if your symptom dah lebih 5 hari, most likely tak kan detect dah pakai RTK. So kena buat PCR pula.

PCR ialah Polymerase Chain Reaction. Basically test ni very sensitive sebab dia akan detect cebisan-cebisan DNA virus tu. So walau sikit pun dia boleh detect. Some cases up to 3 months lepas dia positive pun still boleh detect.
PCR ni usually cucuk hidung. Boleh juga cucuk tekak (kat dalaaaam). Ambil masa 2-3 hari biasanya sebab hantar ke lab. Yang ni kalau negatif memang confirm tak ada covid la. Very unlikely dapat false negative.
RTK laju tapi timing of testing tu limited (day 1-5) & teknik kena betul. PCR lambat, mahal, tapi sangat sensitif and very low risk of false negative.

Kalau ada simptom/kontrak rapat, test early pakai self test kit. And test berulang (day 1, day 3, day 5 best). Even faint line (pudar-pudar tak terang sangat) pun is positive ye!
Saya cadangkan before korang pergi lawat orang, pergi majlis ke, pergi jumpa orang-orang high risk, buat la self test dulu. Jadikan ini norma baharu kita utk lindungi each other. Semoga Allah SWT melindungi kita semua. aamin.
Sumber: Twitter Bessythemessy


Mak Ayah Kena Buat 9 Perkara Ini Bila Anak Kena Ruam Lampin, Dah Kurang Gatal!

Ibu mana yang tak terkejut bila melihat najis bayinya bercampur darah. Betul tak? Pasti terus bergegas ke hospital untuk mendapatkan rawatan lanjutan. Rupanya bayi tersebut kena ruam lampin. Ruam lampin atau radang kulit lampin ialah iritasi kulit berlaku pada kawasan di bawah lampin.
Jelas Dr Redza Zainol di laman Twitter, si ibu beranggapan ruam lampin tidak mendatangkan bahaya dan boleh sembuh sendiri tetapi tidak semuanya seperti itu. Satu pertiga bayi dan kanak-kanak yang pakai lampin pernah ada ruam lampin.

Baca juga: Ini 3 Mitos Tentang Bayi Mak Ayah Selalu Percaya, Salah Rupanya!
MAK AYAH KENA BUAT 9 PERKARA BILA ANAK KENA RUAM LAMPIN

Kalau anak dah terkena ruam lampin, boleh gunakan tips ni:

1. Tanggalkan lampin daripada bayi sekerap mungkin, terutama jika ruam bertambah teruk. Seboleh-bolehnya nak punggung sentiasa kering.
2. Kerap tukar lampin bila lampin basah atau kotor.

3. Cuci terus punggung bayi setiap kali tukar lampin.
4. Cuci dengan air yang mengalir, dari arah hadapan ke belakang.
5. Sapu krim pelindung setiap kali tukar lampin. Contohnya Drapolene atau krim zinc oxide. Mudah cari di farmasi.

6. Elakkan guna bedak talkum. Ia mungkin ada bahan yang boleh pedihkan kulit bayi. Kedua, bedak boleh galakkan pertumbuhan bakteria dan kulat bila bercampur dengan air kencing dan najis.
7. Lap punggung bayi perlahan-lahan setelah mandi. Pedih tu.
8. Boleh mandikan bayi tapi dicadangkan tak lebih 2 kali sehari. Kulit bayi boleh jadi lebih kering.

9. Elakkan guna tisu lembab bayi yang ada alkohol dan pewangi. Kulit anak kita ni nipis dan sensitif. Kena peka dengan barangan bayi yang kita beli.
Kalau masih melarat, bawa terus berjumpa doktor. Boleh jadi ruam bayi tu dah dijangkiti kuman dan bahaya jika dibiarkan. Moga bermanfaat!
Sumber: Twitter Dr Redza Zainol